Fibrosi Kistikoaren Nazioarteko Eguneko ekintzak, hiriburuetan - Lea-Artibai eta Mutrikuko Hitza : Lea-Artibai eta Mutrikuko Hitza\nFibrosi Kistikoaren Nazioarteko Eguneko ekintzak, hiriburuetan\nArnasa elkarteko kideek HITZAri jakinarazi diotenez, aurten ez da Ondarroan egingo ekintzarik. Kontxako estropadetan aterako dute argazki erraldoia. Deialdiak Bizkai, Gipuzkoa eta Arabako hiriburuetarako egin dira.\nFibrosi Kistikoaren Nazioarteko Eguna da domekan [irailak 8]. Azken urteetan Ondarroan zer edo zer egin izan bada ere, aurten herrian ez dela ezer berezirik egingo esan dute Arnasa elkarteko kide ondarrutarrek. Hori bai, Kontxako estropada amaitu ostean arraunlariekin argazki erraldoia ateratzeko asmoa dutela aurreratu dute. “Nahi duen guztia hurreratu daiteke gurekin batera argazkia ateratzera arrapalara”.\nNaziorteko egunararen harira elkarteek Bizkai, Gipuzkoa eta Arabako hiriburuetan egingo dituzte ekintzak. Gaitzaren berri eman eta horri zabalkundea ematen jarraitzen berebizikoa dela diote ondarrutarrek. “Behar beharrezkoa da herritarren laguntza”. Arnasa Gipuzkoako Fibrosi Kistikoaren elkarteak, esaterako, domekan 22:00etan Alderdi Ederren batzeko deia egin du. “Argazki erraldoia aterako dugu, eta udaletxea berdez argiztatuko da”. Bateko eta besteko herritarrei, beraz, ahal badute hitzordura joateko gonbitea egin diete. “Iaz, esaterako, Bilbon San Mames futbol zelaia argiztatu zuten. Eta aurten ere berdin egingo dute. Gasteizen, adibidez, eskumuturrekoak ere atera dituzte, nahi dutenek erosteko”.\nDomekako ekintzak aurkezteko eta gaixotasunaren nondik norakoak azaltzeko, Arnasa elkartekoek prentsaurrekoa eskainiko dute barikuan, 11:00etan, Donostiako udaletxean.\nEuskal Herriko Fibrosi Kistikoaren elkarteak ondoko leloagaz herritarrei domekan egingo diren ekintzetan parte hartzera deitu die: “Zuk pentsatu gabe arnasten duzu… Nik arnastea baino ez dut buruan”.\nArnasako kide ondarrutarrek gaineratu dute kamisetak eta bestelako materialak oraindik ere eskuragai daude. Beraz, interesa horiek erosi nahi dutenek haiekin harremanetan jarri baino besterik ez dute.


Zinegoak jaialdian aurkeztutako lanak Bermeon eskainiko dira martxoaren 22an eta 29an, 'Zinegoak Hedapena' zikloari esker\nOtsailaren 20tik martxoaren 5era burutu zen Zinegoak, Bilboko Gaylesbotrans Zinema eta Arte Eszenikoen jaialdia, eta bigarren urtez, Bermeon ikusteko aukera izango dugu martxoaren 22an eta 29an, (eguaztenak), Zinegoak Hedapena zikloari esker. Horrela, martxoaren 22an zinemaldian aurkeztutako film-laburren hautaketa bat ikusteko aukera egongo da, eta martxoaren 29an ‘Rara’ pelikula ikusi ahal izango dugu. Emanaldi guztiak Nestor Basterretxea aretoan izango dira.\nZinegoak Hedapenari dagokionez, Juan Karlos Agirrek, Bermeoko Udaleko Gazteria zinegotziak azaldu duenez, bere helburua da Zinegoak jaialdian aurkeztutako lanak Euskadiko udalerrietara zabaltzea eta aniztasunari eta kulturari lotutako ekintzak eskaintzea, aipatutako jaialdiak batzen dituen ikus-entzunezko edukiak aprobetxatuz. Aurten, Euskal Herriko 32 udalerrik parte hartuko dute Zinegoak jaialdian proiektatzen diren film eta dokumentalen hautaketa bat zabaltzen duen ziklo horretan, euren artean, Bermeok.\nHorrela, martxoaren 22an eta 29an helduko da Zinegoak Hedapena gure herrira eta bi egun horietan film-laburrak eta ‘Rara’ filma proiektatuko dira Nestor Basterretxea aretoan 19:30etatik aurrera. Sarrera dohainezkoa izango da.\nMartxoaren 22an, eguaztenean, film-laburren emanaldia izango da eta bertan Zinegoak Bilboko Gaylesbotrans Zinema eta Arte Eszenikoen jaialdiaren 14. edizioan aurkeztutako film-laburrak proiektatuko dira euskerazko eta erdarazko azpitituluekin: En Aften (Danimarka - 10'), En la azotea (Espainia - 12'), Gabber Lover (Frantzia - 13'), Mamma vet bäst (Suedia - 13'), Siempre fui Alex (Espainia - 6'), Take your partners (Erresuma Batua - 11') eta Victoria Rosana Maite (Txile - 24').\nAipatzekoa da Take your partners (Aukeratu bikotea) film-laburra, izan ere, aurtengo Zinegoak jaialdiaren 'Gazteen Saria' jaso du.\nMartxoaren 29an, eguaztenean be, Zinegoak jaialdian estreinatutako Rara pelikula eskainiko da Bermeoko zinema aretoan, doan. Txile eta Argentinaren arteko produkzioa da Rara eta martxoaren 24an estreinatuko da Euskal Herri osoko zinema aretoetan.\nNabarmentzekoa da Donostiako Zinemaldiak ematen duen Horizontes saria lortu zuen iaz Pepa San Martín zuzendari ezagunaren film honek.\nHonako hau da Rara filmaren sinopsia: Gurasoak banandu zirenetik, amarekin bizi dira Sara eta haren ahizpa txikia. Amaren bikotekide berria emakume bat da. Lauron eguneroko bizitza beste edozein familiaren antzekoa da oso, baina mundu guztiak ez du hala ikusten. Esaterako, aitak bere zalantzak ditu. Sara 13 urte betetzear da, eta gertakariek gaindituko dutela iruditzen zaio: gorputza aldatzen hasi zaio, lehen aldiz norbait du gustuko eta, hori gutxi balitz, gurasoekin leialtasun-liskar bat ere badago.


Heriotzearen egonlekuak - Alex Uriarte - bizkaie.biz\nAlex Uriarte\t2020-03-10 18:38\nGaur egun, heriotzea desagertu egin da gure biziotatik: ez da berbarik egiten heriotzeaz, ez da hitz egin behar.\nGaur, Orkondoako Juanitaren gorpu hotza bizi osoan hain epel jagondako etxetik eleizara eroan dabe. Errigoiti lako Gernika inguruko herri txikerratan, aspaldidanik ez eben hilotzik etxean euki, eta gure gizarte aberats honetako beste herri danatan be, badirudi amaitzeko tenorean dagoala mende frankotako hitzarmen hori. Tanatorioak ugaldu egin dira —eta danok otzan-otzan onartu ditugu—, hil ostean gaua disfrutauko ez dozun hotel baten igarotea ze erredikuloa dan pentsau be egin barik.\nGure bizitea leku espezializaduetan emoten dogu, edo pasau eragiten deuskue. Geroz eta gehiago. Umeek haurtzaindegian igaroko ditue umezaroko urterik eztienak; edadeko jentearen kopuru potolo bat zaharren egoitzetan bizi da edo eguneko zentroetan pasetan dabe eguna. Heriotzea be medikalizau egin da erabat eta, zelan edo halan, urte piloa irautearen aldeko lehian sartu da medikuntza ofiziala. Bere definizinoa be errotik aldatu deuskue: heriotzea bizitearen zentzua borobiltzen daben istantea zan; orain, ostera, ezkutau beharreko gatx bat bilakau da(be).\nHeriotzearen inguruan egondako kultura bat desagertu egin da aro honeetan, heriotzeari biziaren barrenean bere lekua emoten eutsona: eskuarki lo egiten eban ohantzean hilten zan pertsonea, etxeko gelarik handienean ezartzen zan gorpua, auzokideen bisitea jasoten eben senideek, ardau gozoa edaten zan eta pastelak jan… oro har, erlijinoagaz loturiko erritualez josita egoan momento ha, baina, berez, bazegoan hildakoa beste barik omentzeko hamaika arrazoi zein xehetasun. Eta hildakoa ez bazan sinistuna, erlijinoa bigarren plano batera mugatzen zan, jakina. Hildakoa oroitzea zan gakoa: sendia nahiz lagunak batzea, etxea goratzea, agur duin bat emotea, hildakoa zinez hil ez dala kargutzea. Eta nago hiltera zihoanarentzat be, prozesua askozaz gozoagoa eta epelagoa zala, bizi osoan egonleku izandako etxean gertatu ezkero eta ez, aldiz, ospitale edo egoitza arrotz baten. Heriotzeak ez eukan, beraz, medizina-lurrinik; hildakoa etxeko usain zein esentzia danakaz —eta, horrenbestez, etxeagaz beragaz— joaten zan eleizara, heriotzea biziaren beste pauso bat zalako.\nGaur egun, heriotzea desagertu egin da gure biziotatik: ez da berbarik egiten heriotzeaz, ez da aitatu behar. Zelan bere kasa etorriko dan, ba, etorten danean, kitto. Minbizia esaten ez dan lez; gatx larri bat ei da. Luzaroan makalezia mingarri baten kontra egin eban burrukan, idazten dabe kazetariek, minbiziak eroan dabenaren panegirikoan. Umekeriaz blaituriko inkontzientzia batek bahitu ditu gure garunak, gizartean barrena modu larrian hedatzen ari dan infantilismoagaz bat eginda. Gizarteak geroz eta ezinduago gura gaitu, berak salduko deuskun laguntzearen beharrizana igarri daigun.\nBaina bada aldaketon ezaugarriak neurtzerakoan inongo hutsik egiten ez daben metodo bat: begitu ia lehen baino garestiagoa ala merkeagoa ete dan. Karuagoa baldin bada, nor edo nor negozioa egiten dabil seguru; ze, jakina, negoziora lerrotu dan aldaketea ezin leiteke gizakoia(goa) izan, erruki-piedadezko berba lirainez ostonduko badabe be.\nEtxerantza noala, mutiko gazte bat ikusi dot Mungiako tanatorioaren aurrean txiza egiten. Atearen albo-alboan egin dau, apur baten barrura begira egon ostean. Atzo, parranda eguna edo izango zan beharbada, eta gaupasa eginda ibiliko da. Edo ez, ez dakit. Akaso, bizi osoan estalpe, tenplu, iturburu eta epizentro izandako bere etxean hiltea gurago leukienen agindu zaharra dago beteten, berak deus jakin barik?


Irekia Eusko Jaurlaritza - Gobierno Vasco :: Cristina Uriartek Kultura Ondarea Sariak banatu ditu\nCristina Uriartek Kultura Ondarea Sariak…\n\nCristina Uriarte, Joxean Muñoz eta Arantza Aurrekoetxea bigarren edizio honetako irabazleekin Iturria: Irekia\n\nCristina Uriartek Kultura Ondarea Sariak banatu ditu Iturria: Irekia\n\n\n\n\n\nNabarmen egin du gora Kultura Ondarea Sariaren bigarren edizioan aurkezturiko ikastetxeen eta bideoen kopuruak\nKultura-ondareari buruzko 92 bideo aurkeztu dira, iaz baino 31 gehiago\nKantauri Institutuak (Santurtzi), Laudio Ikastolak (Laudio) eta Avellaneda Ikastetxeak (Sodupe) aurkeztutako bideoek jaso dute saria\nHiru saridunek 7 eguneko bidaia egingo dute Irlandara, bertako historia eta ondarea ezagutzeko.\nHezkuntza, Hizkuntza Politika eta Kulturako sailburu Cristina Uriartek, Kulturako sailburuorde Joxean Muñoz eta Hezkuntzako sailburuorde Arantza Aurrekoetxea lagun, gaur arratsaldean eman ditu Kultura Ondarea Sariaren bigarren edizioko sariak (2015-2016 ikasturtekoak) Bilboko Euskadiko Artxibo Historikoan egin den ekitaldian. Hezkuntza, Hizkuntza Politika eta Kultura Sailak antolatutako lehiaketa honen helburua da Derrigorrezko Bigarren Hezkuntzako 3. eta 4. mailetako, Batxilergoko lehen mailako eta erdi-mailako heziketa zikloetako lehen mailako ikasleek EAEko kultura-ondarea ezagutarazteko egindako bideo onenak saritzea.\nOso aipatzekoa eta poztekoa da Hezkuntza, Hizkuntza Politika eta Kultura Sailak sustatzen duen lehiaketaren bigarren edizio honetan ikastetxe parte-hartzaileen eta aurkeztutako lanen kopuruak izan duten gorakada. Aurreneko edizioaren aldean, % 51 hazi da bideo kopurua, eta % 23 ikastetxe parte-hartzaileena. Orotara, Euskadiko bigarren hezkuntzako 32 zentroko 92 bideo aurkeztu dira.\nHoriek guztiak aztertuta, balorazio-batzordeak honako hiru bideo hauek saritzea –zazpi eguneko bidaia Irlandara– erabaki du:\n- Amama eta ni, Laudio Ikastola, Laudio. Neska gazte baten amamari buruzko kontakizun hunkitu eta nostalgikoa, oroitzapenak, aholkuak eta mundu-ikuskera berezia jasotzen dituena. Belaunaldien arteko desberdintasunak desberdintasun, bideo hau gure aurrekoei eskainitako amodio-adierazpena da, garena eraiki dutelako.\n- Euskal paisaien jatorria, Kantauri Institutua, Santurtzi. Euskadira iritsitako etorkin baten lehen urratsak jarraituko ditugu, gure paisaiak, hizkuntza eta historiako pasarteak ezagutuko dituena. Bizitza-horizonte berria ezagutu duen etorkinaren historia, lehenago ere arrazoi ekonomikoek immigrazioa eragindako lurretan.\n- Historiaren kutxa, Avellaneda Ikastetxea, Sodupe. Enkarterriko historia irudikatuko da, bertako indiano-etxe ederren eta monumentuen bitartez.\nSaritutako bideoak ikusgai daude hemen:\nBalorazio Batzordea honako kide hauek osatu dute:\n-Imanol Agote, Eusko Jaurlaritzako Kultura Ondarearen zuzendaria.\n-Agustin Azkarate, EHUko Arkeologiako katedratikoa.\n-Francisco Etxeberria, Aranzadi Zientzia Elkarteko kidea.\n-Luis Manuel Martin, EITBko Sustapen eta Irudiko zuzendaria (EITBko zuzendari nagusi Maite Iturberen izenean).\n-Jasone Aldekoa, Hezkuntza Berriztatzeko Zuzendaritzako aholkularia (Hezkuntza Berriztatzeko zuzendari Begoña Garamendiren izenean).\n-Amaia Goikoetxea, Eusko Jaurlaritzako Kultura Ondarearen Zuzendaritzako teknikaria.\n7 egun Irlandan\nSaria jasotako lantaldeen tutoreek eta taldekideek 7 eguneko bidaia egingo dute Irlandara, leku eta kultura-adierazpide adierazgarrienak ezagutzeko.\nHiru euskal ikasle-taldeek eta irakasleek bertako gidari bikaina izango dute, Paddy Woodworth kazetari eta idazlea. Herrialdeko historia eta errealitatea ezagutu eta Irlandako kulturako, hezkuntzako, gizarte-arloko eta gazteria-arloko kolektiboekin hainbat jarduera gauzatuko dituzte.\nKultura Ondarea saria EAEko kultura-ondarearen gaineko gazte-ikuspegiari zuzenduta dago. Ikasturte honetan, parte-hartzaileek 3 eta 10 minutu arteko bideoak egin dituzte, kultura-ondare materialaren edo immaterialaren gaineko ikuspegia agertzeko. Ondarearen kontzeptua zentzurik zabalenean hartu behar zuten. Ikasleek beraiek hautatutako gaiari buruzko kontakizuna osatu behar izan dute ikus-entzunezko teknikak erabiliz, taldean lan eginez eta ikuspegi berritzailea eskainiz.\nEkimen honen helburuetarik bat da EAEko kultura-ondareari buruzko sentsibilizazioa hedatzea gizarteko esparru guztietan, nagusiki hezkuntzan eta gazteen artean.\nKultura Ondarea Sarien bigarren edizioari buruzko informazio gehiago dago hemen:\nRT @Gob_eus: Cristina Uriartek Kultura Ondarea Sariak banatu ditu ➡ https://t.co/K1wnJGsvQQ https://t.co/CgiTOqk2Z3\nCristina Uriartek Kultura Ondarea Sariak banatu ditu ➡ https://t.co/K1wnJGsvQQ https://t.co/CgiTOqk2Z3\n[PATRIMONIO CULTURAL VASCO] Cristina Uriarte ha entregado los Premios Kultura Ondarea ➡ https://t.co/PmPPLC7BIO\n2016_05_30_QO5A6105.jpg 3 MB (jpg)\nsodupe.jpg 1 MB (jpg)\nlaudio.jpg 2 MB (jpg)\nkos.jpg 2 MB (jpg)\nsailburua_02.jpg 1 MB (jpg)\nsailburua.jpg 2 MB (jpg)\nsanturtzi.jpg 2 MB (jpg)


Eneko Abasolo Txabarri “Abarkas”, Jone Uria Albizuri, Miren Amuriza Plaza, Odei Barroso Gomila, Oihane Perea Perez de Mendiola eta Onintza Enbeita Maguregi bertsolariak igo ziren Zallako Mimetiz pilotalekuko oholtza dotorera. Bertso saio ederra eskeini zuten seiek ere, nork bere sentipenetatik kantatuz, bertsozaleak hunkitzeraino. Sailkapenak eta puntuaketak albora utzita, kolore anitzeko mosaikoa osatu zuten Zallan: bertso mosaiko zirraragarria.\nEuskal Herriko mendebaldeko txokora jauzi egin zuen aurtengo txapelketa nagusiak, Euskal Herriko bazter guztietara hedatu beharraren grinaz. Udazkeneko giro eguzkitsu zoragarriak ez zuen barrurako gonbita luzatzen egia esan, baina Zallako Mimetiz pilotalekuko harmailek itxura dotorea hartu zuten txapelketa nagusiari merezi harrera egin asmoz. 655 ikusle inguru antolakuntzaren kontaketaren arabera. Leitzako saioko jende uholdetik urrun baina aurreikusitako kopurua betez, edonola ere.\nTxapelketa nagusiaren inguruko xehetasunak biltzen dituen liburuxkan Zallako bertso eskolako kideei eginiko elkarrizketa bat dago irakurgai, eta besteak beste “Zalla gune euskaldun bezala ezagutarazteko txapelketako saioak izan dezakeen garrantzia” zuten bertso eskola horretako kideek aipagai. Mimetiz pilotalekuak eta Zallako herriak orohar larunbat honetan hartutako itxurari erreparatuz, helburua bete dutela esan daiteke. Beraien lana ez da, ordea, fokuen argia itzaltzearekin batera amaitzen, ezta gutxiago ere. Enkarterriak Euskal Herriko gune ez oso euskalduna izaki, beste eskualde batzuetan baino zailago daukate jarduna, tamalez. Eutsi horri!\nSaio puntuagarriari hasera eman aurretik, haserako agurren tartea izan genuen motorrak berotzen hasteko. Enkarterriei, egoera politikoari, txapelketari eta abarri hamaika erreferentzia baten eta besteren ahotan. Honatx, lagin gisa, Jone Uriaren eta Odei Barrosoren haserako agurrak:\nZe emozio zuen txaloek\nta sintoniaren hotsak\nbeti izan dira arrotzak\nlau emakume ta lau bizkaitar\nzer eta zallako hotzak\nperiferiko suerta liteke\ngaurkoa ia denontzat\nperiferia da baina segun\nta zer hartzen den zentrotzat\ngu zentratuta etorri gara\nZallara eta zuontzat.\nMuga aldeko herri\ngutti dut ikusi\neuskara duna bere\nbaina hizkuntzak ez dio\nberria hartu eta\neta aurten zallak berriz\nbazterra ezin dugula\nHortaz, motorrak bero, ariketa puntuagarriei hasera eman zitzaien, Idoia Anzorandia gaijartzaileak proposaturiko gaien arrastoari segika. Uneren batean bertsolariei arnasa hartu eta publikoari txalo jotzeko denborarik apenas uzten zuela iruditu zitzaigun arren (puntu-erantzunen ariketan, kasu), orokorrean dotore gidatu zuen saioa Anzorandiak.\n8ko nagusiko ariketan elkarrizketarako gaiak proposatu zitzaizkien bertsolariei, seriotik hartzeko prestatuak hasera batean behintzat, denak ere. Onintza enbeitak eta Jone Uriak jositako elkarrizketa begitandu zitzaigun borobilena. Halaxe zioen gaiak: “irratiko kazetariak zarete, elkarrekin goizeko albistegi nagusia egiten duzue, goizeko 5ak dira eta kafe makinaren aurrean zaudete lanean hasi aurretik”. Hauxe da osatu zuten elkarrizketa, Enbeita hasita:\nGoizean goizez zabaldu eta\nmunduan dira gauza on gutxi\nez dakit diren inbidiaren\nbaina amorrua ere ematen dit\nnahiz ta baduen osperik\nia hori ere ezin aipatu\nta nola ez egon tristerik\narrazoi duzu nahiz lehen geneukan\nazken astetan ez dugu aipatu\nGidoia egin da kafe makinan\ngaude bikote formala\nbeste andra bat hil omen dute\nzerrenda ez da normala\neditoreen kontra goazen\nguk biok behintzat ez dugu esango\nustezko hilketa dala.\nNahiz eta hori esaten duten\nholako gaiak ere atera\nzaizkigu mila alditan\nez dela ustezko esango dugu\neta gainera egitan\nzerbaiterako esnatzen gera\ngoizeko hiru t´erditan.\nEgia esan albistegian\nbadago berez zer aipa\neta hor goaz teletipoen\natzetik biok jarraika\nbaina lanpostuz aldatzeko edo\neskatu behar dut nahita\nkirol tartean gure iritzia\nematea libre baita.\nKirol munduan iritziarena\ngerta liteke arraro\nhorretarako nahiz ta baduzun\nberez nahikoa deskaro\nnahiz eta beti ibiltzen garen\nfutbol kontuen esklabo\nlasai onintza aste honetan\nihardunaldirik ez dago!\nLanetan aurrera eginaz, 8ko nagusiko ariketak 8ko txikikoari eman zion paso. Ez zen agian saioa lehertarazten duten bertsoaldirik entzun, baina ezin esan Odei Barroso eta Miren Amurizak osatu zuten ofizioak txispak sorrarazi ez zituenik. Turismo gidaria zen urruñarra, eta atzerritar jubilatua berriztarra, aste guztian turismo gidariaren ondotik aldendu ez zena bere Euskal Herrian zeharreko bidaian. Barrosok zalantzati irekitako bidea irauliz, ofizioa goruntz eraman zuen Amurizak:\nez duzu kobratuko\nbeti nere ondoan\nAizu nik daukat gura\nta ez, ez dut kobratzen\nondoan ez banauzu\neuki nahi jotake\nzure gainean pozik\nSerio dabil edo\negiten dit burla\nholakorik ez nuen\neta uste dut jakin\neta ni nabil zure\nta gero esan adina\npasa zaidan ala ez.\nNere eskuan daramat\nta pasa zitzaizun bai\neramango al duzu\nAizu ez nazazu hartu\ngorputzak eskatzen dit\nmartxa berez berez\nta komunera noa\namaitzen dudan arte\nBertsoak maisuki josi zituen Amurizak saio osoan zehar, eta hori gutxi balitz, ideia eta irudi ederrak ekartzen bete-betean asmatu zuen behin baino gehiagotan, 8ko txikiko lan honetan egin zuen moduan. Barrosok olatu horretan igota ederki jarraitu zuen kantukideak zehaztutako bideari.\nPuntu erantzunei buruz asko esan eta idatzi da azken asteotan. Bertsolaria ezpata eta paretaren artean jarri ohi duen ariketaz ari gara, eta askoren aburuz zaila omen da bertsoaldi borobilak ateratzea txapelketaren testuinguruan, bertsolaria bestelako plazetan baino giro zurrunagoan ari delako kantuan. Zallan entzundako bertsoak ez ziren erabat antologikoak izan, ez dugu horrenbeste esango, baina ariketa honen joanean giroak behera egin zuenik ere ez. Horren adibide Oihane Pereak etxebizitzaren inguruko hariari jarraika osaturiko lana, bukaeran Gasteizko Errekaleor auzoko afera aipatuz, gainera.\njendea ibiltzen da\ngero saldu nahi ta zer\nhobeto bizi naiz ni\nta gehio pasa behar\nditugu nik uste\netxe txiki bat edo\ngure arima ere\nnik hori ikusi dut\neta argirik gabe\ngeratu arren bera\nTxapelketa honetan bertsoaldi onentsuenak 10eko txikiko ariketan entzun ditugu ziur asko orain arte, ofiziotako atalari dagokionez bederen. Bertsoaldi bi hautatu ditugu Zallako saiotik, lehena bere borobiltasunagatik eta bertsolarietako batek irekitako ustegabeko bideagatik, bigarrena.\n8 urteko haur baten gurasoak ziren Jone Uria eta Miren Amuriza; euren haurrak eurekin lo egiten jarraitzen zuen oraindik ere, eta Jonek gauzak aldatzeko garaia badela esan zion Mireni. Hona bi bizkaitarrek osaturiko lana, Amuriza hasita:\nUmetxoak joan nahi du\na ze metafora\ngustora eukitzen dut\nondoan ta hoba\nlehenengo alde egingo du\netxetik joango da.\nGustora etortzen da\nmaiz gure artera\nbaina behar genuke\nhorren goiz etzazula\nnahiz ta gustora zauden\nkontua ez zara zu\nbaizik eta bera\nKontu hontan sartuta\nmaitea gaude gu\nta zuri eman arren\nnik umea nahi nuke\nzeren joaten bada\ngu nola epeldu\nia ez nuke jakingo\nzuri nondik heldu\nLehen ibiltzen ginen\ngozo ta amoltsu\ntaupada ta pultsu\norain bota duzunak\nai ze beldur kutsu\nlehenik heldu eskua\njoan pausuz pausu\nlasai ze berehala\nGustatu zait nola irten\nzaren zu frotera\nantza niretzat duzu\nados asumitzen dut\nhaurra bere ohera\njoatea hobe da\nta ohitu arte joango naiz\nneu bere ohera.\nHala izango zinake\nutzi dezagun hazten\ngure etxeko joia\nnik neuk esango diot\nbada ta sasoia\nbaina zuk emaidazu\nEneko Abasolo “Abarkas”-ek eta Oihane Pereak denda bat zuten elkarrekin, bertako eta garaiko produktuak saltzen zituztelarik bertan. Oihanek bestelako produktuak ere saltzen hasteko proposamena luzatu zion Abarkasi. Abarkasek espero zen bidetik abiatu zuen bertsoaldia, baina Pereak beste bide bat aukeratu zuen, eta Abarkasi kosta egin zitzaion hari hori segitzea, bidean galdutako bertso bat, hain juxtu… Ofiziotan jarduteak gauza hauek ditu… Hona hemen bertsoaldia, Abarkas hasita.\nAspalditik zara zu\nona da jendearen\neta ez zait gustatu\nzuk esan duzuna\nhola galduko dugu\nBadakit zu zarela\nbaina ezin begiratu\nproposamen bat daukat\nTotal aldatu guran\nzabiltz baina kieto\nudan hemen tomatez\nta letxugaz lepo\naritzen gara saltzen\nona ta bertakoa\nez al da hobeto\nfondoko zonak beste\nkutsu bat hartu du\ndut nere helburu\negongo gara gu\neta probaleku bat\njarri beharko dugu.\nBost metro koadratuko\ndendatxo bat gara\nta guztia topera\nbete dugu jada\nzuk gaian aldaketa\nzure sexu gogoa\nEz nauzu ipiniko\nzuk horren gatibu\nsexu gosea dago\nZalla da testigu\nez bat, bi ta ez hiru\neta aterako dugu\nene zenbat diru\nKomunerako joan-etorrien ostean, kartzelako ariketaren txanda heldu zen. Honela zioen gaiak: “jendea harri eta zur utziko lukeen argazkia atera berri duzu, zalantzan zaude gorde ala zabaldu”. Miren Amuriza, Jone Uria eta Odei Barrosoren lanak hautatu ditugu. Asko hitzegin zen saioaren amaieran Amurizak egindako lan ikaragarriaz, gizartean hain trinkotuta dauden marra gorri irudikari horiek birrindu nahiak bultzatuta. Biluztu eta bere buruari argazkia atera dion amonaren paperetik kantaturiko bertsoek eztarria korapilatu zioten Zallako publikoari.\nLarogei eta bi urte\ngorputz honetan nabari\nditudan arren nahi nuke\neta joan zan astean\ngure etxeko bilobari\neskatu nion mobil bat\nekar zezala opari\nneure gelara sartu naiz\nagur esan munduari\nta ohe gainean utzi\nditut arropa ugari (bis)\nta argazki bat atera\ndiot neure buruari.\nNabaritzen da azala\nnola aldatu zaidan aldez\nnola dauzkadan bularrak\naluan ez dut ilerik\nbesapeetan bi trabes\nta izterretan barizek\nxume hartzen dute babes\nneure muga bat hautsi dut\nerretratu hau eginez\nta gorputzari begira\nliluratua naiz zinez (bis)\nniretzat ederra bada\nbesteentzat zergatik ez?\nOrain zalantzan jarri naiz\nmobila eskuan dudala\nbidali edo ez bidali\nlotu ala ez uhala\ntira erakuts dezadan\nez baita izan makala\nnahiz ta gure familian\nsortuko den arrakala\nnoz e noz hil egingo naiz\nnoski tokatzen da hala\nta ez dut nahi esan dezaten\nnintzela andre legala (bis)\nbaizik oroitu nazaten\namona ausart bezala.\nJone Uriak Kataluniako egoera izan zuen hizpide, eta agian kutsu dramatikoegia eman zion arren bere lanari, hiru bertsoak goitik beherakoak direnik ezin uka:\nGertakaria izan denean\ndena zen hain jendetsua\nnik mobilari ez diot egin\nargi dago mespretxua\nnire eskutan dago bidali\nedo ta gorde mezua\nez da ohikoa gaur Bartzelonan\ngertatu zaigun kasua\negin nezake gordetzeko edo\naldiberean baita gordina\nUne batean furgona bat da\nRambletan lasai geunden ta sortu\nda kristoren iskanbila\njendeak korri gora ta behera\nta mossoen borobila\nargazki bat dut ikusten dena\nodol eta kaos pila\nalde batean hiru zauritu\neta erdian lau-bost urteko\nhaur txiki-txiki bat hila.\nDesagertuak dira kolpetik\nnormaltasun eta orden\nhemen dena da erreakzioa\netsipen eta eromen\nta nik mobila ez dut ba hartu\nakaso normala omen\nnahiz bidaltzera jo behar nuen\nustez ahal nuen ondoen\nezabatzea erabaki dut\nbi aldiz pentsatu ondoren\nez dago eta nire eskutan\nnola erabiliko den.\nOdei Barrosok ekialde hurbila izan zuen hizpide, eta ariketa honetan bai, benetako Odei Barroso ikusentzun genuela esan daiteke: bertsokera samurra eta goxoa duen Odei Barroso, baina bere bertsoak mezuz kargatzen dituena.\nJoan nintzen Irakera\njoan nintzen Sirira\nnola aldatuko dut\nnahiz buruari eman\nmakina bat bira\nnahiago nuke irudi\nbostehun bat etorkin\nhor ageri dira\nmin ematen du baina\negia hori da.\nMalko gaziek begi\ngutti egin liteke\nberdina da gauean\nitsasoa zer da ba\neuropar hoiek hasi\nmalko txiki batekin\negiten duten hori\nIraken zenbat guda\nguzia da kalte\nSiria bihurtu da\nEgipton ez zen jarri\nta europarrak dira\nguzi horren parte\njartzen zaien arte.\nMiren Amuriza izan zen punturik gehien bildu zuen bertsolaria (700.5) eta horrenbestez azaroaren 12an Durangon kantatzeko txartela lortu zuen. Poliki-poliki ari da forma hartzen saio horretako kartela ere, eta momentuz Aitor Mendiluze, Oihana Iguaran eta Miren Amuriza ageri dira kartel horretan. Ez da ahuntzaren gauerdiko eztula. Gainerako bertsolariak zain egon bharko dute aukerarik duten ala ez jakiteko: Jone Uria (662), Odei Barroso (650), Onintza Enbeita (640.5), Eneko Abasolo “Abarkas” (615.5) eta Oihane Perea (591.5). Bi saio baino ez dira falta eta ezpatak aidean daude…\nTags: bertsolari txapelketa nagusia btn17 Kolore anitzeko mosaikoa Zallan Miren Amuriza


Best New York City museo\nSortua-en 1929, duenMOMAmuseo ospetsuenetako bat daNew York, gain duten 100.000 arte modernoko obrak, gehienak, esate baterako, izen handiak egindakoMatisse, Picasso, Cezanne, Rothko, Pollocketa beste hainbat. Helburua da arte lanak busti finales del siglo XIX sortu zen, gaur egun arte ideia gehienak sormen oinarrituta. Ez galdu bisitatu eskultura lorategian.\nUrtean inauguratu zen, duela gutxi Arte Garaikideko museo berria begietara benetako oparia da: zazpi-istorioa handiko pila “kutxak” zuri dalla'aria etereo asimetrikoan gainjarriak. Ustekabeak ez dira kanpoko mugatuta, baina oraindik ondo gainditu atalasea, delako bakarrik, arte garaikidearen museo dedcato hiria aukeratu du lan berritzaileak beltzez eta bide berriak proposatzea.\n'30s Da sortua, Museo honetan ikusgai bilduma aparteko obra Edward Hopper, Jasper Johns, Jackson Pollock eta Marc Rothko. Bere eginkizuna probokatzailea izan da, bere asmo hasten geroztik kanpoko eraikin bat brutalist, edo hormigoizko expuesto, esplizituki abangoardiako American arte nahiago duen bilduma bat gordetzen du.\nEspiral bat eraikin handiak Frank Lloyd Wright eskultura maisulan bat da berez, eta bere edertasun ia XX. mendeko artea egoitza barruan bilduma obscures. Climb, igogailua servendovi goiko solairuan, eta hasteko ez dago from bisitatzen, Ibilbidean zehar, apurka-apurka beherantz. Guggenheim lanak ere biltzen ditu Picasso, Chagall, Pollock eta Kandinsky.\nDitu’ Ezagunen erakargarri turistiko New York eta munduko arte museo handienetako bat dauka bi milioi pieza bilduma bat, arkeologiko antzinako zibilizazioen zenbait aurkikuntza arte moderno. Behin Great Hall barruan, mapa bat hartu, eta burua txartela. Ditu’ Hobe zehazki zer ikusi eta norabide horretan abiatuko nahi duzun, lehen nekea baino.\nbest-5 New York City, bidaiatzeko 0 best new york museum, migliori musei New York, musei new york, new york city\n« Tumblr for minimalista onena gaiak » , siziliar ardo onena


Boluntarioak galdegin ditu Zinegoak jaialdiak\nBy Erredakzioa|2020-01-14T15:32:08+02:0014 urtarrila, 2020|\nZinema maite duzu? Jaialdi baten funtzionamendua barrutik ezagutu nahiko zenuke? Boluntario gisara parte hartzeko deia zabaldu du ZINEGOAK – Bilboko Gaylesbotrans Nazioarteko Zinema eta Arte Eszenikoen 17. Jaialdiak. Otsailaren 3ra arte luzatuko da izen-emate epea.\nFilmak proiektatzeaz gainera, hamaika dira nazioarte mailako jaialdi batek eskatzen dituenak: sarrerak saldu, gonbidatuei harrera egin, komunikazio-lanak… Horiek guztiak dira Zinegoak zinemaldiaren lan-taldeak aurrera eraman behar dituenak, eta zerbitzua hobetze aldera, gazte konprometituen laguntza galdegin dute.\nAdin nagusiko gazteak bilatzen dituzte, euskaldunak, eta zinemaren testuinguruan moldatzen direnak. Ezinbestekotzat jo dute denbora gaitasuna (batez ere jaialdiak iraungo dituen bi asteetan), eta hartutako erabakiarekin konpromisoa eta ardura eskatu dizkiete deialdira aurkezten direnei. Iragarri dute, gainera, festibala baino lehenago derrigorrezko formakuntza bat prestatu dutela bere burua aurkeztutako gazteek jaialdia ezagutu eta zereginetan trebatu ahal izateko.\nZer behar duzuen zuen burua boluntario aurkezteko? Hemen eskatutako datuak bete.


Hiri Berriztapen Saileko jarduerak hiru arlotan banatzen dira:\nEtxebizitzen birgaitzea sustatzen dugu erakunde ezberdinekin batera, aholkularitza integrala ematen dugu, laguntza ekonomikoak bideratzen ditugu eta laguntzak eskatzeko espedienteen izapideak egiten ditugu, lehiatila bakarra gara.\nLan Publikoaren Sustapena\nUrban edo Izartu berrikuntza planen garapena sustatzen dugu, horixe baita bide eraginkorrenetako bat gure auzoen narriadura gelditzeko. Halaber, herritarren bizi baldintzak hobetzeko beharrezkoak diren ekipamenduekin hornitzen ditugu auzoak. Horretarako, aholkularitza ematen dugu, azterlanak egiten ditugu eta finantziazioa eta errekurtsoak lortzen ditugu.\nBirgaitze Plan Bereziak eta Hiri Berriztapen Programak\nEgoera okerrenean dauden zonaldeak aztertzen ditugu eta haien berriztapena planifikatzen dugu, ARI (Birgaitze gune integratua) izendapena emanez edo ARD (Bizitegi gune degradatua) izendapena emanez.


Irekia Eusko Jaurlaritza - Gobierno Vasco :: Gripe-jarduerak gorabidean jarraitzen du urtarrileko bigarren astean\nGripe-jarduerak gorabidean jarraitzen du…\nIntzidentzia-tasa 100.000 biztanleko 114,7 kasukoa da, aurreko denboraldietan erregistratutako gailur altuenetatik urruti dagoen zifra bat.\nEuskadin gorabidean jarraitzen du gripe-jarduerak urtarrileko bigarren astean, hotza iristearekin batera eta iragan urteetan erregistratutako joerari begira espero zen moduan.\nUrteko lehen asteen ezaugarri bat izan ohi da, oro har, gripe-kasuen kopuruak gora egiten duela, eta maiz sasoi honetan ematen dira intzidentzia-tasa altuenak. EAEko Mediku Jagoleen Sareak (urtero sasoiko gripea zaintzeko aktibatzen den sarea) emandako datuei jarraikiz, urteko bigarren astean 114,7 gripe-kasu erregistratu dira, 100.000 biztanleko. Datu hori asko aldentzen da aurreko denboraldietan erregistratutako gailur altuenetatik: iazko urtarrilean, adibidez, 100.000 biztanleko 500 kasuko tasa gainditu zen.\nAdin-taldeka, gripeak haurrengan du intzidentziarik handiena; 0tik 4ra bitarteko haurrengan, hain zuzen, 100.000 biztanleko 508,1 gripe-kasurekin.\nEgindako analisi mikrobiologikoek baieztatu dute gripe-isolamendu gehienak A birusarenak direla; horien barruan, argi eta garbi nagusitu da A (H1N1) azpimota.\nEra berean, denboraldia hasi zenetik, gripe baieztatua dela-eta ospitaleratutako 12 kasu erregistratu dira: horietatik 7 txertoen arrisku taldeetan zeuden eta erdiek baino gehiagok (% 57,7) ez zuten jaso 2015-16 denboraldiko gripearen aurkako txertoa.\nLehen mailako arretan, bigarren astean gripe-sindromea dela-eta egin diren kontsultei dagokienez, 1.286 kontsulta artatu dira guztira; hau da, 100.000 biztanleko 59,15 kasuko tasa gordina. Lurraldeka, Bizkaian erregistratu zen tasarik altuena: 80,9 kasu 100.000 biztanleko; jarraian Gipuzkoa dator, 100.000 biztanleko 35,4eko tasarekin, eta Araba, 100.000 biztanleko 33,3 kasurekin.\nGripea gaixotasun birikoa da, hori dela eta, ez da antibiotikoekin tratatu behar.Antibiotikoek ez dute inolako efikaziarik birusen aurrean. Oso kasu puntualetan bakarrik hartu behar dira antibiotikoak, eta, nola ez, medikuaren aginduz betiere.Gaixotasuna desatsegina da, baina onbera biztanle osasuntsuetan, eta ez du tratamendu berezirik behar. Atseden hartzea eta likido asko eta antitermikoak kontsumitzea sukarra eteteko: horiexek dira gripeari aurre egiteko gomendio nagusiak.Sukarrak irauten badu, osasun-langileekin kontsultatu behar da.\nGripearen transmisio- eta kutsatze-indize altua dela eta, garrantzitsua da higiene-neurriak hartzea: esaterako, eztulen eta doministikuen aurka babestea, eskuak maiz garbitzea eta erabili eta botatzeko mukizapiak erabiltzea.\nVitoria-Gasteiz, 2015eko urtarrilaren 20a.


"Bovine Spongiform Encephalopaty"\nAlan Ebringerren dokumentua\nLONDRESKO GOBERNUAREN batzordeari Alan Ebringer doktoreak -ikerlari talde baten buru zela- aurkeztutako agiria, 1997an eta 199an agindu eta diruz lagundutako bi iker-lanen emaitza, hemen laburbildu ditut. Ingelesezko dokumentua Londresko Unibertsitateko King’s College-k dauka Interneten. Hona laburpena:\n1. Ikerketaren kostea. Lehen ikerketa (1997) 18.032 Libra kostatu zen. Bere helburua zen erabakitzea ea BEE daukaten animaliek lurreko bakterioen kontrako antigorputzak dauzkaten. Lehendik Ebringer eta bestek erakutsia zuten Acinetobacter calcoaceticus bakterioak badituela molekula sekuentziak gizakiaren eta behikien burmuinaren antza dutenak.\nBigarren ikerketa (1999) 216.228 Libera kostatu zen. Honetan BEE zeukaten 128 abere eta osasun oneko beste 127 alderatu, bakterio ezberdinekin testeatu eta ikusi zen BEE zeukatenek Acinetobacterraren kontrako antigorputzak maila altuan zeuzkatela azienda osasuntsuekin alderatuta. Bi ikerketak denetara 234.260 Libera kostatu ziren.\n2. BEE arazoaren aurrekariak. BEE azienden gaixotasun neurologikoa da. Britainia Handian azaldu zen abereentzako neguko janarietan nahastu zirelako hiltegietako hondakinak, hala nola burmuin, bizkarrezur, pankrea eta hesteak. 1988an 60.000 behi diagnostikatu ziren eritasun horrekin. Gobernuak esan zuen neguko jakietara iritsitako burmuinak prioiz edo antzeko agentez kutsatuta zaudela, Scrapie zeukaten ardien gorpuzkinetatik iritsita. Ordudanik daude debekatuta hezur eta haragiz egindako janari horiek, eta geroztik BEE kasuak izugarri jaitsi dira Britainia Handian.\n3. BEEn inguruko teoriak. BEE esplikatzeko aipatu dira birusak, organo-fosfatoak eta baita prioiak ere. Prioi normalak proteinak dira, ia organo guztietan aurki daitezkeenak, baina kopuru handiagotan burmuineko ehunetan. San Franciscoko Prusiner doktoreak aipatu zuen “prioi eraldatuak” (abnormal prions) bihur daitezkeela “prioi normal” eta gaitz neurologikoak eragin, hala nola ardietan Scrapie, Ginea Berriko Fore tribuko kideen artean Kuru, behietan BEE eta gizakietan CJG. Ez da ezagutzen nola transmititzen diren gaitzok, baina aipatu da “prioi anormalak” dauzkaten burmuinak edo haragia jatetik hasi daitekeela horiek “prioi normal” bihurtu eta gaitz neurologikoa martxan jartzea, animalietan bezala gizakietan.\n“Prioien teoria” oso zabalduta dago, baina bere mugak ditu. 1) Ez da demostratu prioiak partikula infekziogile eta independiente moduan naturan badaudenik. 2) “Prioi eraldatuetan” azido nukleikorik ez dagoenez, biologia molekularrak arazoa dauka hor: nola gerta daiteke prioien aniztasuna –mota ezberdinak deskribatu baitira- horiek DNArik ez baldin badaukate?\n4. BEE eta belaki formako aldaketak burmuinean. Aipatu animalien gaitzek –Scrapie, Kuru eta BEE- eta gizakien CJGk denek gaixoaren burmuina belaki formako bihurtzen dute. Frogatuta dago Scrapie edo BEE daukaten ardi eta behien burmuinen zatiak esperimentuetan beste animaliei injektatu eta ikusi da hauek ere dardarak, ataxia eta atzeko anken mugimendu kontrolik gabea garatzen dituztela, azkenean hiltzeraino iritsiz. Horregatik esaten dira gaixotasun horiek “Enzefalopatia Espongiforme Kutsakorren” taldea osatzen dutela. Baina gerta al daiteke hauek gaixotasun autoimmuneak izatea?\n5. Gaixotasun autoinmuneak eta Sukar Erreumatikoa. Gaixotasun autoimmuneetan antigorputzak agertzen dira, organismoaren beraren ehunei erasotzeagatik “autoantigorputzak” deitzen direnak. Ehunetan kalteak eragiten dituzte. Horien artean daude esklerosis anizkoitza, gaztetako diabetesa eta artritis erreumatoidea. Autoantigorputzez bi teoria nagusi daude. Batzuentzako, immunitate sistema bere kasan hasten da zelula autoimmune kaltegarriak sortzen. Beste batzuen ustez, mikrobio bat, bere ostalaria den gorputzeko ehunen baten antzekoa daukana –“mimetismoa”- da eragilea. Infekzioarekin antigorputzak hasten dira sortzen mikrobio horren kontra baina horietako batzuk nahasi egiten dira eta bere ostalariari erasotzen diote, horra autoantigorputzak. Hauek, asko baldin badira, ehunak hondatuko dituzte eta azkenean patogenoaren antza daukan organoa gaixoarazten.\nSukar erreumatikoa da eritasunotan klasiko bat. Estreptokokoak baditu molekula zatiak gizakiaren bihotzaren zelulen antza dutenak. Arnasbideetako infekzio batetik abiatu –amigdalitis batetik adibidez- eta estreptokokoen kontrako antigorputzek bihotzari eraso diezaiokete. Gaixoak bihotzeko murmurioa, sukarra eta giharretako minak izango ditu: Sukar Erreumatikoa. Penizilinaren erabilera zabaldu zenetik, 1960etan, kontrolpean daude estreptokokoen infekzioak eta Sukar Erreumatikoa kasik desagertuta dago Mendebaldean. Hor sortu zen hurrengo galdera: ea beste autoimmunitate gaixotasunak prebenitu litezkeen mikrobio eragilea suntsiaraziz.\n6. Autoimmunitate gaixotasunak Londresko King’s Collegen. Hogeita hamar urtetik gora daramatza Londresko King’s Collegek autoimmunitate gaixotasunen ikerketan. Horrela aurkitu du Klebsiella izeneko mikrobioa lotuta dagoela Espondilitis Ankilopoietikoarekin. Aurkitu da Proteus mikrobioa lotuta dagoela Artritis Erreumatoidearekin. Bi eritasunok nagusiki HLA antigeno jakin batzuek dauzkaten pertsonei erasotzen diete, Espondilitisean HLA-B27 daukatenei eta Artritis Erreumatoidean HLA-DR4/1 daukatenei, eta bietan aurkitu dira autoantigorputzak HLA antigeno horien kontrakoak. Gaixotasuna gogorraldian dagoenean antigorputz ugari aurkitzen dira, eta barealdian berriz kopuru normaletara jaisten. Horregatik dira eraginkorrak zelulen ugaritzea eta antigorputzen ekoizpena mugatzen duten botikak, hala nola metotrexatoa. Bestalde, batean Klebsiella eta bestean Proteus kopuruak gutxiagotzeko elikaduran egindako aldaketek onura terapeutikoak ekarri dituzte.\n7. Eritasun autoimmuneak eta Behien Entzefalopatia Espongiformea (BEE). Uste zenez BEE ugaritu zela azienden jatekoak kutsatu zituelako akabatutako animalien hezur eta haragia nahasturiko pentsuan zegoen patogeno neorologikoren batek, King’s Collegen Irakasle Emeritua zen John PIRT-ek planteatu zuen BEE izan zitekeela Espondilitisa eta Artritis Erreumatoidea bezala eritasun immune bat. Gure taldeko beste kide bat, Clyde WILSON doktorea, ohartu zen Washingtongo GAJDUSEK-ek demostratu zuela Creutzelfdt-Jakob Gaixotasuna (CJG) eta “kuru” delakoa dauzkaten gizakietan bezala Scrapie-k jotako ardietan, bietan aurkitzen direla burmuineko ehunen kontrako autoantigorputzak. Areago: sistema immune gutxitua daukaten xaguek ez zuten gaixotasun neurologikoa garatzen Scrapiek jotako animalien burmuinak injektatutakoan; aldiz, animali horiek bakterio eta birusen infekzioz hiltzen ziren.\nHoni eman zaion esplikazio ortodoxoa da “prioi” direlakoek sistema immune normal bat behar dutela ugaritu ahal izateko, baina immunologo bati esplikazio alternatiboa ateratzen zaio berehala:\nImmune sistemarik ez = Gaixotasunik ez -->\n--> Beraz, sistema immunea ari da gaixotasuna kausatzen -->\n--> Beraz, BEE izan daiteke gaixotasun immune bat -->\n--> Galdera da: zein mikrobiok pizten du BEE?\n8. BEE eta Entzefalomielitis Alergiko Experimentala (EAE). Hau da animalietan eraikitako eredu bat Esklerosi Anizkoitzaren antza duela uste dena. Duela 120 urte deskubritu zuen, 1880an PASTEUR immunologo frantsesak, ixtripuz. Zakur edo otso errabiatuek ausikitako pertsonak immunizatzen zituzten errabiaz kutsatutako untxien burmuinekin. Gaixoetako batzuek errabiaren kontrako immunitatea garatu zuten, baina ehunetik batzuek hil egin ziren orduan “Entzefalomielitis Alergikoa” bataiatu zen gaixotasunez.\nEzusteko heriotz hauentzako ez zen esplikaziorik aurkitu 1930 arte: orduan ezagutu zen pertsona bati injektatzen bazaio beste izaki baten burmuina, honek eragingo duela erantzun immune bat ostalariaren baitan eta bere burmuina kaltetu diezaiokeela. 1950an garbi geratu zen organo baten zatiekin egindako immunizatzeak sor dezakeela gaixotasun immune bat ostalariaren organo berean. Gauza bera frogatu zen BEE edo Scrapie zeukaten abereen burmuin zatiak injektatu ondoren beste animalia batzuei, eta demostratu zen horrela transmititu zitekeela. Hala ere, eztabaidatzen jarraitu zen ea hori bera ote zen PASTEUR-EK “Entzefalomielitis Alergikoa” delakoarekin aipatu zuena.\n9. Aldaketa espongiformeak EAEn, behietako mielina eta Acinetobacter. Entzefalomielitis Alergiko Experimental kronikoan, ikusita dago immunizaziotik hiru edo sei hilabeteren buruan “aldaketa espongiformeak” gertatzen direla, bai untxietan eta bai akurietan, New Yorkeko RAINE-ren taldeak demostratu zuenez. EAE gertatzearen ardura nerbio sistema zentralean proteina oinarrizko batek dauka, mielina deitzen den burmuineko materia zurian dagoenak. 1970an San Diegoko EYLAR-en taldeak identifikatu zuen behi-azienden mielinako peptido oso aktibo bat, oso kopuru txikitan –mikrogramoetan- akuriei injektatuz gero atzeko anketako paralisia, dardarak, flakotzea eta heriotza eragiten zizkiena. Hauek dira, hain zuzen, BEE daukaten abereen ezaugarriak ere. Peptido hauek ez dira desegiten 100 ºC-tan berotuta ere, eta gauza bera esaten da “prioi” direlakoez.\nGuk proposatu genuen inguruneko mikrobio bat izan daitekeela burmuineko ehun horien antza duen proteina baten jabe dena, Estreptokokoaren eta sukar erreumatikoaren artean gertatzen den bezala. Probatarako erabiliz EYLARrek behien mielinatik ateratako sekuentzia, bakterioetan diren proteinen analisi informatikoek erakutsi zuten Acinetobacter mikrobioak –lurrean, ur kutsatuan eta zimaurkietan dagoenak- antzeko sekuentzia daukala.\n10. Acinetobacter, molekulen mimetismoa eta BEE. Acinetobacter mikrobioak burmuineko ehunen antza duen sekuentzia daukala jakitetik abiatuta, aurkitu zen mekanismo posible bat aziendek BEE garatzea esplikatuko zuena. Hiltegietako hondakinak haragi eta hezurrez osatutako janariak egiteko erabili zirenez, Acinectobacterrez kutsatu ahal izan ziren. Pentsuok egiteko hondakinak berotu ziren arren, eta demostratuta dagoenez peptido horiek ez direla galtzen berotzearekin, horrek eragin ahal izan zuen batetik behiek peptido horien kontrako antigorputzak garatzea, eta bestetik –Acinectobacterren eta burmuineko ehunen antzekotasunagatik- abereen burmuina atakatzea eta gaixotasun neurologiko bat sortzea.\n11. BEE gaixotasun autoimmunea izanez gero, orduan bi ezaugarri eduki beharko lituzke: a) IgA antigorputzak, hesteetako mukosak sortzen dituenak eta janariaren eragina izanez gero ugaritu behar zutenak; eta b) Autoantigorputzak. Antigorputzok izan beharko lukete burmuineko materia grisaren eta zuriaren kontrakoak.\nEbringer doktoreak Nekazaritza, Arrantzu eta Elikadurako Ministeriora (MAFF, ingelesezko sigletan) jo zuen. Honen zientifiko burua zen David SHANNON doktoreak onartu zuen ikerketa piloto bat egin behar zela eta eman zion Ebringerren taldeari batetik dirua eta bestetik BEE zeukaten abere hilen odol laginak.\n12. CSA 4302 ikerketa pilotoaren emaitzak: Acinetobacter antigorputzak. BEE zeukaten animalien odola eta osasun onekoen animaliena eta jaki organikoz elikatutako abereena alderaturik, ikusi zen Acinetobacter calcoaceticus mikrobioaren kontrako antigorputzak askoz ugariagoak zirela BEE zeukaten abereen odoletan. Kontrolerako erabili ziren E.coli eta Agrobacterium bakterioen kasuan ez zen holako ugaritzerik gertatzen.\n13. CSA 4302 ikerketa pilotoaren emaitzak: Autoantigorputzak. Oso ugari aurkitu ziren autoantigorputzak bai behien neurofilamentuen kontra –horiek burmuineko materia grisaren osagaiak dira- eta bai behien mielinaren kontra –hauek burmuinaren materia zuriaren osagaiak dira-. Autoantigorputzok izan daitezke Acinetobacter bakterioen ondorio. Kopururik ugarienetan azaltzen zirenak IgA isotipokoak ziren, eta horrek esan nahi zuen antigorputzok sortu zirela Acinetobacterraren antigenoak hesteetako mukosaren bidez iritsi zirelako, eta ez burmuinean “prioiek” eragindako kalteagatik.\n14. CSA 5115 ikerketaren emaitza: Acinetobacterraren kontrako antigorputzak. Lehen ikerketaren ondorioak ikusita, MAFF erakundeari proposatu zitzaion bigarren bat burutzea, ikusteko ea Acinetobacter bakterioa esperimentaziorako animaliei injektatuz gero hauek BEEren antzeko “gaixotasun espongiformea” garatzen zuten. Hau ez zuten onartu MAFFen. Aldiz, bigarren ikerketa bat onartu zuten lehenengoa era zabalagoan berresteko eta aztertzeko ea antigorputzok erabili ote zitezkeen animalia akabatu aurretik BEEa detektatzeko test berri bat sortzeko.\nBigarren honek berretsi zituen lehenengoaren emaitzak, eta erakutsi zuen Acinetobacterraz gain Pseudomona mikrobioen kontrako antigorputzak ere ugariagoak zituztela BEE zeukaten abereek, nahiz eta ez Acinetobacterrak bezain kopuru handian.\n15. CSA 5115 ikerketaten beste emaitza: hesteeako IgA antigorputzen erantzuna. BEEz gaixotutako animalietan Acinetobcter bakterioaren kontrako antigorputzak egotearen esplikaziorik xinpleena hau da: horietan sartu direla edo bakterio osoak edo bakterioen zatiak, eta ondorioz sortu diren burmuinaren kontrako autoantigorputzek eragin dutela gaixotasuna.\nBi teoria nagusi lehiatzen dira BEEren sorburua esplikatzerakoan: “prioiaren” teoria eta jatorri autoimmunearen teoria. Biek aurrikusten dituzte ondorio ezberdinak bai abereen osasunari eta bai gizakienari dagokienez, eta ezberdintasun hori garrantzia handikoa da osasunari, elikadura segurtasunari eta abere industriari dagokienez.\nBurmuineko gaixotasuna “prioiek” eragina izan balitz eta aldi berean gogoan badaukagu autoantigorputzak azaltzen direla, zail egiten da ikustea zergatik diren hauek gehienbat hesteetako immunitatean sortutakoak. Aldiz, hezur eta haragiz egindako pentsuetan Acinetobacter bakterioak egon izanak errez esplikatzen ditu IgAzko erantzun horiek.\n16. CSA 5115 ikerketaren beste emaitza: peptidoen ikerketa eta MAN froga. Aipatu diren peptidoen 16 aminoazido biltzen zituzten peptido sintetikoekin egin ziren esperimentuak eta emaitzak AEBko Virginian 2000an ospatutako “Transmissible Spongiform Encephalopathies International Meeting” delakoan aurkeztu ziren.\n17. Acinetobacterraren kontrako antigorputzak Esklerosi Anizkoitzean. Esklerosi Anizkoitza (EA) nerbio sistemaren eritasun autoimmune desmielinatzailea da. Modu diferentetan aurkezten den arren, ezaugarririk ezagunetakoa da zangoen ataxia, ibiltzea eragozten duena. Zangoen paralisia denez era berean BEEren eta Entzefalopatia Alergiko Esperimentalaren ezaugarria, eta EAE hau kontsideratzen denez Esklerosi Anizkoitzaren eredu animaliazkoa dela, sortzen den galdera da: ingurunean hain zabaldua den Acinetobacter bakterioak burmuinaren ehunen antza duten sekuentziak dauzkanez, ea hori aurki ote daitekeen gaixotasun honetan ere.\nEbringer eta bere taldeak jo zuen Londresko Institute of Neurology erakunde eta ospitaleko Edward J. THOMPSON irakaslearengana, eta honek harremanetan jarri zituen Esklerosi Anizkoitza duten 53 gaixorekin, CJG duten 2rekin eta entzefalitis birikoa duten 10ekin. Ikerketak erakutsi zuen CJG duten 2k eta Esklerosia duten 10ek Acinetobacterraren kontrako antigorputzak kopuru handitan zeuzkatela, osasun oneko beste 12 herritarren odolarekin alderatuta.\n18. Acinetobacterraren kontrako antigorputzak EAan eta MAN froga. Alderatu ziren hiru talde ezberdinetako pertsonen odolak: 26 Esklerosi Anizkoitza dutenak, 20 ixtripu zerebro-baskularren ba izan berriak eta beste 25 osasun onekoak. Eta ikusi zen guztien artean soilik Esklerosis Anizkoitza zeukaten 26 gaixoen odolean aurkitu zirela Acinetobacterren eta Pseudomonen kontrako antigorputzak kopuru handitan.\nNola esplikatu hau? Esklerosia daukaten gaixoek sinositisak eta arnasbideetako infekzioak nozitzen dituzte, eta holako mikrobio saprofitikoak gizakiaren larruazalean ere egoten direnez, horiek eragin ahal izan dituzte erantzun immuneok. Baina ikerketa gehiago behar dira erabakitzeko Acinetobacterren infekzioa Esklerosia abiatu aurretik ala ondoren gertatu den.\n19.A. Ikerketen laburpena A.\nA.1 BEE sufritzen duten animaliek Acinetobacterrarekiko antigorputz kopuru handiak dituzte; bakterio hori ingurunean aurkitzen da eta burmuinetako ehunen antza duten molekula sekuentziak dauzkate.\nA.2 Antigorputz hauen jatorria ez dago orain arte argi, baina espekulazio hutsean erori gabe esan dezakegu Acinetobacter bakterioak edo bere antigenoak nahastu zirela aziendentzako haragiz eta hezurrez egindako pentsuetan eta horrek eragin zituela antigorputzok.\nA.3 BEEz gaixotutako animaliek badauzkate antigorputzak bai burmurmuneko mielinaren (materia zuria) kontra eta bai neurofilamentoen (materia grisa) kontra.\nA.4 Antigorputzok sortu badira behien janarietan diren antigenoen eraginez, orduan antigorputz horiek gehiago izan behar dute IgA deitzen diren mukosetako isotipoetakoak. Eta hala aurkitu dira egin diren frogetan. Horregatik antigorputzok janarietan zeuden antigenoen ondorio direla frogatzen da, eta ez direla “prioiek” burmuinetan eragindako kalteen ondorio.\nA.5 Hau argudio oso sendoa da BEE “prioien” ondorioz gertatzen dela dion proposamenaren kontra.\nA.6 Ez dago argi Acinetobacterraren kontrako antigorputzak agertzen diren BEE abiatu baino lehen ala ondoren. Baina bai dago argi BEE duten animalien burmuinak injektatzen zaizkienean esperimentuetako animaliei, hauek gaixotasun neurologiko bat garatzen dutela, baina ezin da esan BEE transmititu zaienik, baldin eta hauek ere Acinetobacterraren kontrako antigorputzik ez badute. Holako kasuetan behar bada EAE da transmititu den bakarra.\n4.14.B Ikerketen laburpena B\nB.7 Konfirmatu badaiteke BEE gaixotasun autoimmunea dela Acinetobacterrek eragina, orduan BEE ezin da haragia janez kontsumitu, baldintza higienikotan prestatu baldin bada. Edinburgheko “National CJD Surveillance Unit” (Creutzfeld-Jakob Gaixotasuna behatzenduen erakundea) delakoa bide beretik mintzatu da bere agirian idatzi duenean: “...haragia jatearen eta CJGren arteko lotura ez da sinesgarria”.\nB.8 Horregatik herritarrek haragia jateaz dauzkaten beldurrak argitu egin behar dira, BEEari buruzko datu berriok zabalduz.\nB.9 Abere osasuntsuak pilaka akabatzea arrazoigabeko (unnecessary) litzateke, eta horrela diru asko aurreratuko lukete zergen ordaintzaileek.\nB.10 M.A.N (Myelin-Acinetobacter-Neurofilament) probak eskaintzen du BEE test “ante-mortem” bat. Tes honek argitu dezake abere batek BEE daukanez hiltegira bidali aurretik eta gizakiaren janari katean sartzea eragotziko litzateke.\nB.11 M.A.N. testa erabil daiteke Esklerosi Anizkoitza diagnostikatzeko ere.\n20. Gomendioak. Ebringer doktorearen taldeak proposatu du ikerketa gehiago egitea erabakitzeko ea Acinetobacterraren kontrako antigorputzak azienda BEEz gaixotu aurretik ala ondoren gertatzen den. Hau animalia txiki esperimentaziokoekin egitea proposatu du. Londresko King’s Collegek baditu bai lekua eta bai baliabideak “erreferentziazko” laborategi bihurtzeko. Guzti hori burutzea, giza baliabideak barne, denetara 2 Milioi Libra Esterlina kostako litzateke. Koste txikia bai BEE eta bai Esklerosi Anizkoitza gizarteari kostatzen zaionaren aldean.


Ulma Taldeak 314 M€-ko akordio bat lortu du hazkunde estrategikorako hartutako apustua sendotzeko\nUlma Taldeak 314 milioi euroko akordioa lortu du banku pool batekin datozen urteetarako, eta akordio horrekin indar finantzarioa eskuratu eta bere Plan Estrategikoari beste bultzada eman ahal izango dio. Hau da, inbertsio berriei eta proiektu berriei ekin ahal izango die, eta nazioarteko hedapena sendotu.\n200 langile eta bazkidek adierazi dute ULMA gara!\nPasa den irailaren 11an egin zuten hitzordua Oñatin, eta bertan izan ziren ULMA Taldeko Negozioetako 200 pertsona inguru. ULMAren aktiborik nagusiena direla irudikatu zuten: pertsonak. Beraiek izango dira irudi berriaren aurpegia eta ahotsa.\nULMA taldeak “.eus” domeinua estreinatu du\nULMA Taldea Euskal Herrian dagoeneko ".eus" domeinua aktibatuta duten 91 erakunde eta enpresen artean dago. Izan ere, www.ulma.eus aktibatu du eta bertatik euskarazko web edukietara sartu daiteke.


txintxarri.eus: Koadroaren horma\nGorka Lasa 2015/03/13 9:08\nHerri guztietan izaten dira txoko eta toki bereziak, zein jendeak maite dituen elkarrekin geratzeko, paseatzeko, kafe bat hartzeko, edo, korrika egiteko. Denboraren poderioz, erreferente bilakatzen dira, nahiz eta leku xarmant edo politak ez izan.\nGure herrian ere bada horrelako gune bat. Ez da bereziki toki erakargarria, baina badu zerbait aurretik pasatzean jendea bertan gerarazten duena, hari begira, tentu eta adi.\nSan Pedro elizako sarrera nagusiari buruz ari naiz. Sarrerako horman hildako herritarraren eskela ipintzen dute koadro batean horman il-tzaturik, eta inor gutxi izaten da ondotik pasa, eta burua bertara jiratu edo geratzen ez denik. Nahikoa da minutu erdi bat geratzea, norberaren argazkia ez dela ziurtatu eta alboan koadroari begira nor ez duzun berriz izango ikusteko.\nKoadro batean horman iltzaturik, erakusgai, garrantzia eman nahirik. Herriak ikus dezan nork utzi duen bizitza hau beste batera pasatzeko, horixe baitugu gure kulturan errotuta. Heriotza, gertakari bat delako, gertakari sozial bat. Zenbat heriotzen berri ematen digute egunean zehar?\nGurean, eliza kristauak hartu ditu bere gain heriotzaren ondorengo ohiturak, eta bereak egin ditu eskelen arau eta erritualak ere. Elizak, hildakoen omenez egingo den elizkizunaren berri ematen du, helburu batekin, noski, eliza betetzearena , alegia.\nOhiturak ohitura, nik badaezpada ez nioke hormako koadroari begiratzeari utzi nahi, eta zuek?


Zerua zeharkatzen duten hodeiak naturak gizakiari eskain dakiokeen ikuskizun adierazkor eta aldakorrena dira. Hodeiek ikuslearen fantasia kilika dezakete, bedeinkapena zein zoritxarra ohartaraz dezaketen bezala. Izan ere, XX. mendetik aurrera, zerutik ez datozkigu bakarrik naturaren arriskuak, mehatxu militarrak ere bai. Gernika eta Berlin zerutik sortu daitekeen suntsipenaren lekuko dira.\nBaina alderdi negatiboez haratago, hodeien iruditegiak dimentsio estetiko eta politiko bat ere badauka: hodeiak askatasunaren eredu dira, forma eta molde unibertsalen jabe, nazioek ezarritako mugez gain dabiltzanak.\nMichael Klant-en “Zeru-trukaketa proiektuak” Berlin eta Gernikako zeruak artistikoki elkar lotzeko asmoa du. Horretarako, apirilaren 25an, Gernikako bonbardaketaren 82. urteurrenean, Berlinen, Gernikako zerua erakutsiko da hegazkin bati lotutako pankarta baten bidez. Era berean, irailaren 21ean, Bakearen nazioarteko egunean, Gernikan, Berlingo zerua agertuko da.\nProiektu honen bidez inbasio artistiko bat bilatzen da, memoria bultzatzeko bake-mezu bat eta jendea berradiskidetzeko ekintza bat izanik.\nLehenengo hegaldia. 2019 APIRILA 26. Berlin.


Workinnek kalitatezko enplegua eskainiko du 2018an ere\nHome / Albistea @eu / Workinnek kalitatezko enplegua eskainiko du 2018an ere\nMaiatzaren 30 eta 31n burutuko da, BIEMH azokarekin batera.\nLehenengo bi edizioetan izandako arrakastaren ondoren, lehen mailako erakunde eta enpresen presentziari esker, WORKINNek industria arloko langile eta ikasleen profil desberdinetarako ehunka enplegu-eskaintzarekin eta lan orientazioarekin, heziketarekin eta ekintzailetzarekin lortutako ekimen berriekin itzuliko da 2018an. Goi mailako hainbat enpresak, besteak beste Fagor Arrasate, Danobatgroup, Fagor Ederlan, Matrici eta Demak berriz ere hartuko dute parte Enpleguko eta Industria Heziketako Azokan, 2017an barneratutako hautagaien maila onak bultzatuta.\n4.0 industriak talentua barneratzea eskatzen du balio erantsia sortu eta teknologia berrien potentziala ahalik eta gehien areagotzeko, beraz, denak batera, beste hainbat erakunderekin batera, besteak beste IMH-Instituto de Máquina-Herramienta, Denbolan Soluciones de RRHH, AFM Cluster, Ulma, Grupo Lontana, Batz, Grupo Wec, Gestamp eta SNA Europe Industries Iberiak proiektu interesgarriak eskainiko dizkiete ingeniariei, instalatzaileei, salmenta teknikariei, programadoreei, proiektugileei, matrize-diseinatzaileei, kudeatzaileei, laguntza teknikoko zerbitzuetako adituei, eta salmenta ondorengoei, langile, muntatzaile edo mekanikariei erakusketa-gunean.\nGune honetaz gain, WORKINN-en bestelako zonak ere egongo dira elkarrizketak eta bilerak antolatzeko, parte hartzaileek bertatik bertara ezagut ditzaten lan-merkatuaren egungo egoera eta beren prestakuntza eta esperientziaren arabera lan-merkatura sartzeko edo lanpostua hobetzeko dituzten aukera egokienak. Azoka honekin batera, gainera, 30. BIEMH, Makina-erremintako Nazioarteko Bienala, ADDIT3D, Fabrikazio Aditiboko eta 3Dko Nazioarteko Azoka, BeDIGITAL by BIEMH eta IMIC-Industrial Maintenance Innovation Conference ere burutuko dira, eta denen artean gure herrialdean hurrengo urtean egingo den fabrikazio aurreratuko plataforma osoena eratuko dute.\n2016An sortu zenetik, WORKINN – AFM Cluster for Advanced Manufacturing eta Bilbao Exhibition Centre-k antolatutakoa eta Eusko Jaurlaritzaren eta Bizkaiko Foru Aldundiaren babesa duena – enpresa, unibertsitate, lanbide heziketako ikastetxe, hautespen-enpresa eta ABLE enpresa, garapen eta enplegu agentzia, ikasle eta langileen topagune estrategikoa bilakatu da.


Hator Hator Horror Fest beldurrezko zinema jaialdia ospatuko da abenduaren 10, 11 eta 12an — Kulturaz\nHator Hator Horror Fest beldurrezko zinema jaialdia ospatuko da abenduaren 10, 11 eta 12an\nHator Hator Horror Fest beldurrezko zinema jaialdia ospatuko da abenduaren 10, 11 eta 12an Ospel Films eta Kulturaz kooperatibak elkarlanean antolatu duten jaialdian beldurrezko filmekin lotutako askotariko ekimenak izango dira https://www.kulturaz.eus/albisteak/hator-hator-horror-fest-beldurrezko-zinema-jaialdia-ospatuko-da-abenduaren-10-11-eta-12an https://www.kulturaz.eus/albisteak/hator-hator-horror-fest-beldurrezko-zinema-jaialdia-ospatuko-da-abenduaren-10-11-eta-12an/@@download/image/kartela.jpeg\nOspel Films eta Kulturaz kooperatibak elkarlanean antolatu duten jaialdian beldurrezko filmekin lotutako askotariko ekimenak izango dira\n· Jada salgai daude Hator Hator Horron Festeko filmetarako sarrerak.\n· Ekitaldi guztietara joan ahal izateko bonoa ere eskuratu daiteke.\nBeldurrezko zinema jaialdia abenduaren 10ean, ostirala, hasiko da, Ospel Films ekoiztetxearen Pasaia, Ospel eta Lekaime filmen proiekzioarekin, 19:00etan Soreasu Antzokian. Xanti Rodriguezek zuzendu ditu hiru laburmetraiak. Pasaia filma Sitgeseko Beldurrezko Astean estreinatu ostean, Soreasuko pantailan primizian ikusteko aukera izango da. Emanaldia borobiltzeko, ekoiztetxe beraren Lekaime (Sitges, 2018an) eta Ospel (Donostiako Beldurrezko Astea, 2020an) film laburrak eskainiko dira. Biek nazioarteko hainbat sari eskuratu dituzte. Segidan Xanti Rodriguez film laburren zuzendariarekin solasteko aukera izango da.\nZapatu goizean, film laburren bi emanaldi egingo dira Soreasu Antzokian. Beldurrezko laburmetrairekin pase bat eskainiko da 10:00etan -Post Mortem Mary, Carnívoro, Un minuto eta Lay Them Straight laburrak besteak beste-, eta animaziozko beste laburmetrairekin beste pase bat 12:30 tan -Homeless home, Loop eta Overrun laburrak, besteak beste-. Arratsaldean, berriz, Titane eta Halloween Kills filmak eskainiko dira, 16:00etan eta 18:00etan hurrenez hurren.\nEguna borobiltzeko, 20:30etan hasita, Hator Hator garagardoaren aurkezpena eta dastaketa izango dira Sanagustin kulturgunean. Brew&Roll garagardo marka nafarrak ekoiztu du odolez zipriztindutako garagardo berezi hau, zinema jaialdiari bultzada emateko.\nIgandeko ekimenak Xanti Rodriguezek eta bere lantaldeak eskainiko duten workshoparekin abiatuko dira, Sanagustin kulturgunean 11:00etan. Ondoren, 12:30etan, haurrentzako makillaje tailerra eskainiko dute, kulturgunean bertan.\nIgande arratsaldean, azkenik, The Thing (1982) beldurrezko film klasikoa ikusteko aukera izango da, 17:00etan, Soreasu Antzokian.\nFilmak ikusteko sarrerak kulturaz.eus/zinea webgunean eskuratu daitezke. Jaialdiko film guztiak ikusteko aukera ematen duen bonoa ere eskuratu daiteke, 20 eurotan. Gainontzeko ekitaldiak doan izango dira.\nBestalde, abenduaren 6tik 12ra Ospel Films ekoiztetxeko proiektuen artbooken erakusketa egongo da ikusgai Sanagustin kulturgunean.


[Erreportajea] Antzina eta gaur, emakumeak eraldaketarantz ahaldunduz : Bidasoko Hitza\n[Erreportajea] Antzina eta gaur, emakumeak eraldaketarantz ahaldunduz\n1991. urtean burutu zuen Emeki elkarteak lehen bilkura, eta data hori aintzat hartuta, 30. urteurrena ospatuko du aurten. Zailtasunen gainetik, emakumeentzako topagune bilakatzea lortu du elkarteak.\nM8ko kartel lehiaketakideen erakusketa Arma Plazan ikus daiteke\nHondarribiko Emeki emakumeen elkarteak 30. urteurrena beteko du aurten. Ez da nolanahiko ospakizuna, hiru hamarkada luzetan zehar taldearen espiritua, zereginak eta helburuak zailtasun guztien gainetik bizirik eta lehen lerroan mantentzea lortu dutelako.\n«Adin guztietako emakumeak elkartzeko gune bat» sortzea zen helburua Tamara Sastre idazkariak azaldu duenez. Hasieratik «oso aktiboa» izan zela elkartearen jarduna zehaztu du. Garai hartan, zenbait irakasle gizonak zirela ere esplikatu du, nahiz eta denborak aurrera egin ahala, pixkanaka, postu horiek emakumeek bete zituzten. «Gaur egun irakasleak emakumeak dira, bazkideak bezala. Soilik emakumeek eman dezakete izena. Diskriminazio positiboa egiten dugu batzuk ados ez egon arren», gehitu du.\nHorretarako arrazoiak ere eman ditu Sastrek. Adierazi duenez, gizonak daudenean zenbait emakumek ez dutela parte hartzen jardueretan frogatu dute, «lotsagatik-edo» isilik geratzen direla. «Uste eta frogatu dugu emakumeak emakumeekin gaudenean askoz ere askeago sentitzen garela», argudiatu du. Hori dela eta, zenbait tailer soilik emakumeei bideratuta daude, eta beste batzuk, publiko irekiari.\nZer dela-eta erabaki zuen emakume talde batek elkarte bat sortzea galdetuta, ondokoa erantzun du: «Duela 30 urte gure inguruan mugimendu handia sortzen hasi zen, hainbat dinamika, berdintasun planak… ». Hondarribian, ordea, ez zegoen halako emakume talderik, eta beraz, saretzea eta Emeki elkartea sortzea erabaki zuten.\nEmeki elkartearen egoitza zaharra\nBegirada 30 urte atzera botaz gero, ibilbidea «oso positiboa» izan dela iritzi dio Sastrek, «nahiz eta egia da urte batzuk zailak izan zirela alardearen kontua dela eta». Emekik publikoki adierazi zuen gatazkatik at zegoela, baina hala ere mehatxuak jasan zituztela onartu du. «Noski, iritzi kontrajarriak zeuden, baina emakumeak sozializatzeko eta elkarrekin egoteko zuten leku bakarra ixteko arriskua zegoen», adierazi du. Ildo horretan, bizikidetza lehenetsi dutela, eta gaur egun ere hala dela berretsi du: «Iritzi ezberdinetako emakume asko daude elkartean, politikan, pentsaeran edo sexualitatean izan, eta hori mantentzen saiatu dira».\nIritziak «askatasunez» partekatzeko gune bat da Emeki, Sastreren iritziz. Eta ez hori bakarrik. Migratutako emakumeek, emakume gehiago ezagutu ditzaten topagunea ere bada, baita tratu txarrak pairatzen dituztenek bakardadetik atera eta konpainia edukitzeko gune segurua ere. Pandemia garaian inoiz baino jende gehiagok parte hartu du Emekik antolatutako jardueretan. 30 urtean mantso egindako urratsak ez direla noraezean izan agerian gelditzen ari da.


«Zentrotik kanpo gaude» | Berria.eus\nKultura «Zentrotik kanpo gaude»\nIdoia Zabaleta. Koreografoa eta Azala espazioaren sortzailea\n«Zentrotik kanpo gaude»\nOrain hamar urte jarri zuen abian Azala espazioa Arabako Lasierra herrian Idoia Zabaleta koreografo eta dantzariak, eta bere proiektu artistiko nagusitzat du geroztik. Gure Artea saria jaso du harengatik.\n2017-06-18 / Iñigo Astiz\n«Gu». Zirrikitu, indargune, itzal eta deklinazio guztiak ezagutzen dizkio bi hizkiko hitz soil horri Idoia Zabaletak (Gasteiz, 1970). Behin eta berriz darabil ahotan plurala, eta ez da kasualitatea; pluralean jokatzen baita bere sorkuntza lana ere nagusiki. «Taldeak kitzikatzen nau», aitortu du barrez. Duela hamar urte jarri zuen martxan Azala espazioa Arabako Lasierra herrixkan, Juan Gonzalez bikotekidearekin batera, eta hamaika sortzaileren ostatu izan da geroztik. Funtsean, erdi landetxe eta erdi sorkuntza laborategia da Azala. Hogei pertsonarentzako lo lekua eskaintzen duten bost etxez gain, lanerako tailerrak eta gelak ere baditu. Ixiar Rozas idazle eta irakaslearekin batera darama espazioaren zuzendaritza artistikoa Zabaletak, eta hamarkada batez gune horretan egindako saretze lan hori da orain, hain zuzen ere, Gure Artea sariarekin aitortu nahi izan diotena. 30 gradu inguruko tenperatura, eguzkia landak argitzen, txorien kantuak, eta eraikinetariko baten gerizpean Zabaleta, BERRIArentzat bere «gu» guztiak aletzen. «Nire sorkuntza propioa hirugarren planoan dago oraintxe, baina ez zait batere axola. Azala ere proiektu artistikotzat dut».\nEzin da kasualitatea izan Biologia ikasketak egiteko orduan ekosistemetan espezializatu, eta, azkenean, halako espazio bat sortzen amaitu izana.\nEz da kasualitatea, ez. Hasteko, landa eremu betean dago Azala, baina ez da horregatik bakarrik. Euskal Herriko, estatuko eta nazioarteko beste espazioekin oso erlazionatuta dagoen espazio bat ere bada gurea: etengabe gabiltza sarea sortzen. Hori da gure erronka. Horrek lotura handia du biztanlerien dinamiken kontzeptuarekin, eta garrantzitsua da iraunkortasun kontzeptua ere, denboretan eta esfortzuetan iraunkorrak izaten saiatzen garelako, eta kontzeptu horiek ekologiarekin eta ekosistemarekin oso lotuta daude. Gure proiektuaren oinarri-oinarrian ekologiatik datozen kontzeptu asko daude. Azken batean, gauza bera dira: sistemak dira, eta artea ere sistema bat da. Horregatik, proiektuak eurak baino gehiago, proiektuen arteko erlazioak interesatzen zaizkit.\nZu zeu dantzaria eta koreografoa ere bazara. Arte sorkuntzan, ibilbide indibiduala lehenetsi ohi da. Noiz apurtu zenuen ikuskera horrekin?\nArte eder tradizionaletan eta literaturan sustatu ohi dira ibilbide indibidual horiek, baina zinema, esaterako, ezberdina da, taldean lan egiten delako. Ni dantzaria naiz, eta dantzak eta arte eszenikoek dutena da sorkuntza prozesuak hasiera-hasieratik direla kolaborazio prozesuak. Autoritatea hor dago, baina ni dantza berritik eta inprobisaziotik nator, eta hor autoritatea asko kuestionatzen da hasieratik. Gainera, arte eszenikoetan badaude garrantzitsuak diren bistako gauza batzuk ere: aldagelara heldu eta arropaz aldatzea, adibidez. Errutina eta kode horiek guztiek talde lan bilakatzen dituzte lanak, eta oso naturala zait taldearena horregatik.\nEta ez duzu izaten bakarrik gelditzeko irrikarik?\n2000. urte inguruan nekatu egin nintzen, baina ez taldean egoteaz, baizik eta imajinarioa negoziatu behar izateaz. Nik esaten badut «zuria», ez da zuk esaten duzun zuri bera, eta saiatzea hori ulertarazten nekagarria da batzuetan.\nZure munstro propioak lasai atera nahi zenituela, alegia.\nHori da, horiek ez dira negoziatzen. Bat-batean, horretarako beharra neukan. Bakarrik egiten ditudan lanak, horregatik, taldean egiten ditudanak baino muturrekoagoak dira. Delirioak muturrera eramaten ditut, hain justu ere, ez dudalako nire imajinarioa negoziatu beharrik.\nEtengabe darabilzu plurala; Azala espazioaz ari zarenean, adibidez.\nJuan Gonzalez eta biok jarri genuen Azala abian. Bi ildo ditu. Turismoaren ildoa da bata, eta prestatzera datozen taldeak dira gure bezero nagusiak: yoga prestakuntza, terapiak eta horrelakoak. Ezinbestekoa da ildo hori autofinantzaketarako, eta Juanek kudeatzen du, nagusiki, beste hainbat lagunen laguntzarekin. Eta horrez aparte ildo artistiko ere badu Azalak. Ixiar Rozas hor sartzen da. Hasieratik dago, eta bion artean pentsatzen dugu parte artistikoa. Hiruki hori dago proiektuaren atzean.\nKultura legitimitate faltan igartzen zenuela esan zenuen orain hiru urte telebistan emandako elkarrizketa batean. Aurten Gure Artea saria eman dizuete Azalan egindako lanagatik. Sentitzen duzu aitortza handiagoa?\nSariarena erabateko sorpresa izan da. Hamar urte egingo ditugu, eta oso garai aproposean dator saria, proiektua berriz pentsatu nahiko genukeelako. Jakin badakigu ondo ari garela lanean, baina oso pozik gaude kanpotik ere errekonozimendu hori jaso dugulako. Baina sintomatikoa ere bada nola eman diguten sari hau arte ederren esparrutik. Nik hemen ez dut diziplina hitzik sekula ere aditzen, eta diziplinartekotasun hori da, hain zuzen ere, saria eman digutenek baloratu dutena. Baina aipatzen nuen sintomatikoa dela saria arte mundutik jaso izana, ni dantzaria naizelako azken finean, eta nahiz eta badakidan dantzen munduan ere proiektua errespetatzen dutela, haiek nirea ez dute dantza proiektutzat hartzen. Artetik gertuago ikusten dute, eta hori sintomatikoa da. Eta are nabarmenagoa da hori aurten Sra Polaroiska ere saritu dutelako, eta haiek ere antzerkia ikasiak eta dantzan arituak dira. Haiei gauza bera gertatu zaie: beren lana errespetatzen da dantza munduan, baina askok ez dute dantzatzat hartzen. Eta, noski, hori ez da egia.\nEsan izan duzu erakundeek gehienbat produktuak laguntzen dituztela, baina zuek prozesuak eta laborategi lana sustatzen dituzue.\nLaborategiaren espazio hori oso beharrezkoa da arte sorkuntzan, eta baita hezkuntzan eta beste esparru askotan ere. Laborategian lan egiten nuen garaia dut gogoan, etengabe probak eta erroreak egiten, eta Azala ere horrelakoetarako lekua da.\nErakundeen jarrera aldatu al da?\nFormak aldatzen doaz. Ez dakit muinean aldatu ote diren. Horizontaltasuna eta antzeko hitzak oso modan jarri dira orain, eta erakundeek ere erabiltzen dituzte, baina ez dakit bene-benetan alor horri balioa aitortzen ote dioten. Nik ez dut alaitasuna galtzen, baina nahiko eszeptikoa naiz. Ez dut uste gaurko gizarteak benetan kulturari balioa aitortzen dionik. Beti da eskolaz kanpoko ekintza moduko bat. Kultura politiketan ere ikusten da hori.\nBadirudi, maiz, publiko zabalak ere berrogeialdian jarri duela artea. Nola ikusten duzu zuk hori?\nEtsigarria da batzuetan, bai, eta nekagarria da etengabe zeure buruaren balioa demostratu beharrean egotea. Ni oso makarra jartzen naiz halakoetan.\nZeri esaten diozu makarra jartzea?\nNik uste gero eta gauza erradikalagoak egiten ditudala, eta gero eta gauza errotikoagoak egiten ditudala esan nahi dut gauza erradikalagoak egiten ditudala esatean. Baina hori ere arazoa izan daiteke, are zailagoa bilakatzen delako zubiak eraikitzea, makarra jartzean. Gertatu zait askotan, azken garaian ere bai, politikariekin eta hainbat kultur zentrotako zuzendariekin bildu, eta beti bukatzea bizkarreko bat jaso izanaren sentsazioarekin. Horrek amorru handia ematen dit: ez nazazu tontotzat hartu, mesedez. Hori sentitzean jartzen naiz makarra, eta erabakitzen dut nire aterpera eta nire gauzetara bueltatzea, Azalara itzuli eta gure gauzak egiten jarraitzea. Badago bestelako sentiberatasun batez jokatzen duen jendea ere, noski, baina emakumea izanda, azkarra izanda, indartsua eta handia izanda, eta artegintzan arituta, askotan gertatzen zaidan zerbait da hori. Jende askok ez zaitu berdintzat tratatzen, beti dago halako «nik lagunduko dizut» edo horrelako zer edo zer. Eskolaz kanpoko ekintza gara edo umeentzako zerbait bestela.\nZenbateraino da utopia bat Azala?\nGaur hori irakurri diot egunkarian 80 urtetik gora dituen Jonas Mekas zinemagileari: «Huts egingo duten arren, ameslariak behar ditugu». Orain ja ez, baina gogoan dut duela zortzi urte Lapueblatik etortzen ginenean, errebueltan, ikusten genuela hau eta pentsatzen nuela: «baina nola bururatu zaigu halako kontu batean sartzea?!». Amets bat izan zen, eta ametsa badoa betetzen, eta badoa beste amets batzuk sortzen ere. Nik beharrezko ikusten nuen halako zerbait sortzea.\nGure ahizpa nagusitzat jotzen dugu Gironako L'animal a l'esquena proiektua (Herrialde Katalanak). Horren oso hastapenetan egon ginen han, gu ere espazioa eraikitzen. 24 urte neuzkan orduan, unibertsitatea bukatu berri, eta gaztaro horretan halako zerbait bizitzea inflexio puntu bat izaten da. Inolako talenturik badut, perspektiba izatea da dudan talentu horietako bat, eta ordurako banekien Euskal Herrira bueltatuko nintzela, familia eta amodioa bueltatuko zirelako, eta ez nuen ikusten neure burua konpainia bat egiten eta urtero lau edo bost emanaldi egin ahal izateko diru laguntzak eskatzen. Garai hartarako jada ikusten nuen neure sorkuntza pentsatzeko modua ez zetorrela bat horrekin. Artean aritu nahi nuela banekien, eta zer egin nezakeen pentsatzen hasi nintzen. Nola egin zerbait anbiziotsua, beste artista batzuk gonbidatu eta haiei nire lana erakustea ahalbidetuko zidana, eta, aldi berean, parte esperimental horretan sakontzeko aukera emango zidana. 24 urterekin Gironan izandako esperientziak erakutsi zidan egin zitekeela halako zerbait, eta garrantzitsua izan zen hori. L'animal a l'esquena dago proiektu honen bihotz-bihotzean.\nBadago espazioen eta sortzaileen arteko harreman sarerik?\nBai. Izan zitekeen askoz ere sendoagoa, baina existitzen da. Azala sortu zenerako, bazegoen sare hori, ez bakarrik Euskal Herrian, baizik eta baita estatuan ere. Ezin dugu sare hori mitifikatu, baina existitzen da. Badago konplizitate bat, eta badago joera besteen proiektuak ere defendatzekoa. Politagoa eta aberatsagoa izan zitekeen, baina polita da. Gu geu ere hainbat proiekturekin gaude elkarrizketan, baina ez zaiguna gustatzen da halako gauzak sistematizatzea. Goazen egitera, goazen frogatzera; baina gauzak itxi bilakatzen diren aurreko une hori gustatzen zait. Ez dut uste gauza ideologikoa denik, agian bada hori ere, baina halako erreakzio moduko bat da: ez.\nUrteak eman zenituen kanpoan dantzari eta koreografo, eta Euskal Herrira itzuli zinen gero. Esana duzu inoiz, une batez, zama sentitu zenuela euskal dantzaren ordezkaritzat hartuko ote zintuzten sentitu zenuelako.\nOrain jada ez, baina halako gauzak gertatzen dira. Guk gure gainean ere jartzen ditugu halako zamak batzuetan, baina halako operazioak egiten dira. Politikoek eta kudeatzaileek halako operazioak egiten dituzte, eta, momentu batean, baginen hiru edo lau koreografo, eta ni hor egon nintzen, ea izan ote nintekeen ordezkari. Nik gauza horiek ez daramatzat ondo, badakit eta gezurra direla, eta nik ez dut inoren ordezkari izan nahi. Politikariez eta kudeatzaileez gain, jendeak ere bultzatzen ditu halakoak batzuetan. Nik garai batean eskola asko ematen nituen Bilbon, eta une batez ikusi nuen ikasleek ere halako zerbait nahi zutela. Eta nik ezin dut rol hori hartu, eta inorentzat guru moduko bat bilakatu. Niretzat hezkuntza da auto-ikasketa prozesu bat. Autonomoa izateko hezi behar da jendea: tresnak eman, eta gero bere kasa ibil dadin lagundu. Nork ordezkatzen duen nor, hori ere gai oso garrantzitsua da, baina ez dugu lantzen. Azala espazioa oso ongi datorkit halakoetatik ihes egiteko: geografikoki eta fisikoki zentrotik kanpo gaude.\nHalako egoeretatik ihes egiteko gogoaren emaitza ere bada Azala, beraz?\nBai. Baina garai bateko kontua izan zen soilik. Orain adin bat badut, eta baretu zaizkit tentsio horiek.


Lagina ordua: Zergatik ez da existitzen. Lan zuzenbidea - Alemaniako abokatu konektatuta. Handiena lege-ataria.\nLagina ordua: Zergatik ez da existitzen. Lan zuzenbidea\nHala ere, bere garrantzia askoz gehiago da sakonik\nLan-kontratua sinatu da, zain eguneroko lan guztiak bere erronka duzu, baita"gaiztoa"trial epeaBatez ere orduan, baja oharra, mutatutako Mamua, denbora honetan terrible bat. Trial epea fase baten orientazioa, zein izan behar du datozen bai enpresariaren eta langilearen, eta bi alderdiek ere erabiltzen da. Honako gida buruzko informazioa aurkituko duzu ala probaldia behar da beti lan Ituna, zer itxura batera opor lagina ordua eta nola jarraitu baduzu haurdun, probaldia. Hala ere, badira trial epea edozein estatutu-arauak, zein egoera horretan lan egiten hasi behar duen harremana trial epea. Duzu aukerakoa da. Hori dela eta, lan-kontratua izan daiteke adostu gabe trial epea.\nGaldera asko, orduan,"laginketa-denbora", zenbat denbora hau benetan hartzen.\nGarrantzitsua da, gogoratu behar duzu, ez, oro har, hartu sei hilabete baino gehiago. The zentzagarriko mugatzen da aldi honetan. Hau da, ez duela esan nahi zure kontratua enplegu deviating hitzarmenak egin dira. Sei hilabeteko epea izan behar du gainditu, bukatu estatutu gehieneko muga, aldian-aldian nabarituko. Egiteko prestatzen, hau itxura apur bat ezberdinak dira. Zeren arabera lanbide heziketako legea (BBiG) izango hasiko prestakuntza kontratu bat trial epea. Izan da zehazten duten probaldia bat hartu behar da, berriz, prestakuntza-gehienez lau hilabete. Nahi duzun laburtu gisa langile, probaldia, hau egin behar da adostasuna.\nIzan behar da kontuan, gainera, Orokorra aurkako babesa kaleratzea bakarrik aplikatzen sei hilabeteko itxarote epea.\nMurrizketa bat da, batez ere, han, non dagoeneko run-up bat praktikak edo antzekoak burutu. Bereziki, hasieran prestakuntza hau bezalako ohikoa da.\nBide batez, luzatu ahal izango da, arabera aplikagarriak lan zuzenbidea, zentzagarriko epea ere.\nBatez ere, bada, probaldia ez du oraindik iraungi daiteke, adostu garai honetan, berriro ere, luzapen bat (kasu gehienetan, enpresak abian).\nHau, aldi berean, bakarrik kontsulta langilea.\nHau da, § arabera alemaniako kode Zibila da, legezko gutxieneko baldintza. Kolektiboa hitzarmenak edo enpresa-hitzarmenak daiteke desbideratu hau. Horrez gain, bai enpresariaren eta langilearen eskubidea dute efektu bat iraungitzea. Galdera ohikoena langile buruzko probaldia, biratu gaixotasuna, oporrak eta haurdunaldia. Zer dira eskubide horiek, kasu. Zer da behatu behar. Zer salbuespenak egon daitezkeen. Funtsean, adierazi behar duzula langile gisa kasu horretan, gaixotasun, betebeharrak honako hauek dira: Behar dute gaixo bihurtu hasieran lan, hau da, egindako aseguru konpainiak. Zara gaixoa zehar probaldia luzapena da jatorrizko akordioa zentzu honetan. Barruan alemaniako lan zuzenbidea alemaniako Federal oporrak ekintza guztietan berdina da eskema honetan jurisdikzioa. Hortik aurrera, langilearen osoa oporrak bakarrik, sei hilabete igaro ondoren. Hala eta guztiz ere, ahal izango duzu, gainera, hartu lehenengo hilabeteetan zerbitzu opor.\nProba-aldi bat da, askotan, zati bat lan-kontratua\nBaina garatu behar da lehenengo.\nDelako hilabete bakoitzeko bat-xii da zure urteko utzi. Opor labur bat zehar trial epea, zutik, beraz, bidean ezer ez. Baina kontuz ibili: Baita ere kanpo trial epea, utzi ahal izango duzu eskaera operatiboa arrazoiak, izan ukatu. Haurdunaldia da joyous ekitaldi eta egin ahal izango da, batez ere, ikuspegi batekin karrera, hala ere, amak adi antsietatea. Hala ere, kontuan izan behar da, kasu horietan, babesa Amaren esku hartzen. Horretan sartzen dira, bigarren mailako enplegu debekatuta dago, eta epea babesa, deiturikoak amatasuna kontuan hartuta, zein da ere Enpresaburuek izan daiteke diruz laguntzen. Naiz enpresariak Bat geroztik. full-time gabe idatzizko kontratu bat (beraz, lagina ordua), eta taxi-gidari bat langiletik lau istripu izan azken bi hilabete eta sentitzen arriskutsua denean Gidatzeko, azaldu dut nire boss eta esan zuen nahi niri galdetu, mesedez, Dohainik izango da, nahiz eta ordaindu gabeko, nire bi aste oharra. Lortu ondoren, egun berean, kasualitatez, benetan oso ona da enpresa, eta adostu dut, hala eta guztiz ere.\nhasi eta nire enpresariak Bat dut delako free posizioa at.\nesan, beraz, orain lortu dut nire enpresariak Bat eskatu zidan askatu delako enpresariak B bat da nire ametsa lana eta nahi dut Aukera bat lortuko hogeita zazpi urte ez da alperrik galdu behar. Orain enpresariak Bat du, esan zuen, behar bada ikusi ahal izango zuen me Doan. Me kontatzen zuen arratsalde honetan. oharra, hala ere, joan behar dut hasieran, gaur egun. kontratu berria bada zuen niri ez ordaindu gabeko eszedentzian dut, enpresa berriak, ondoren, tell sinatzeko bat hilabete zerga mailako sei eta bezain laster nuen bezala, ondoren, enpresariak modu Bat naiz zerga-klase. Bakarrik bi full-time lanpostu izango litzateke bi astez.\nMesedez premiazko laguntza.\nKaixo Irene, lehen behar duzu argitu duzun ala ez dira onartzen dute bi full-time lanpostu. Beraz, nahi duzun tanta bigarren Lana da, normalean kontrol klase sei.\nKaixo lanean, aldi baterako kontratua gehienez.\nNire galdera hau da: hasi nintzen irailean zuen eta sei hilabeteko probaldia.\nMartxoan, ko go luzapena. Irailean, luzapena.\nMartxoan, nire luzapena gehienez.\nHau da, bidezkoa da. Nirekin ez zen hain ona, itxura batera finko bat ezarriz, arren, Hasiera konpainiaren langile bila ari dira. Ez nuen falta edo gaixoa.\nAgurra eta eskerrak Aholkularitza Kaixo aldiz, iraupen mugatuko lan-kontratua baliozko arrazoia luzatu ahal izango da, mugagabean (gaia mugak).\nKasuan, iraupen mugatuko kontratu gabe, helburu hori arrazoi jokaera ezberdina: Hemen, denbora-muga ezin izango du gainditu bi urteko epea. Horrez gain, enpresariak behar kontratua luzatzeko, bakarrik hiru aldiz. Ondorioz, behar duzu izan zure kasuan, dena da zuzena. Kaixo, izan dut nire egungo enpresariak. Bitartean, behar dut. posizio berri bat, hainbat adar berean, enpresariak (hainbat jarduera eremu). Baldintza hau, ordea, hori lortu dut trial epea. Arabera gure giza baliabideen Sail bat re-epaiketa denean, enpresa bera ez da legez posible. Zer bada, ez dut. Nahi dut, ondoren, ez dute zuzeneko enplegu-harremana, baina bat aldizkako lan-harremana. Bat-ezarpena lagin bat denbora da, eta, ondoren, posible da. Eskerrik asko, aldez aurretik laguntza. bera da enpresariak ere, ondoren.\nMesedez, jarri harremanetan langileen bulegoan behar bezala galdetu zein neurritan bat re-trial kasu honetan izango litzateke conceivable.\nKaixo, galdera bat daukat. Nire senarra izan da amaitu, bere denbora lan enpresa, zeren ez zen gehiago harentzat lan. Oharra epea iraun zuen bi asteetan. Lan egin du, bi hilabete enpresa hau. Orain zuen lortu du, nominak, eta lo eta behold, bi aste oharra epea duzu, kontatu zion aste bat ordaindu gabe utzi, nahiz eta ez zuen eskatu oporrak. Hori da, besterik ez du lortu astean tarte honetan nabarituko soldata, horren ordez, bi aste. Aritu zehar nabarituko aldian, ez zegoelako dagokion Lana. Eskuin moderatua da.\nordena bat lehenetsi behar ez kaltetan langileak.\nZalantzarik izanez gero, behar duzu abokatu bat, enplegu legea. Izan dut, nire egungo enpresariak hasi orain trial epea da amaiera bat datozen, eta nik amaitu zen izan delako langileen kostuak dira ustez oso handia. Nire galdera da, zer oporretan da aldarrikatzen dut erreklamazio bat badut urtean hogeita sei egunetan oporrak lortzeko etxola, egin ahal izango duzu`. Ez dira hilean, hiru egunetan oporrak, nire kontratua amaitzen. hiru arauak pro da hemen hamar egun lan - egun bat.\nEskaera erantzun eskerrik Asko Helena lehen sei hilabeteetan enplegu, duzu zati bat aldarrikatzen dagokionez oporrak.\nHilabete bakoitzeko eragiketa, hamabi opor eskubidea duzu.\nJaun-andreok, ez dut lau hilabete ondoren, Lan berria barruan probaldia on.\nbertan behera utzi. Hilabete izan dut gaixoa, eta gaixo, jasan lehengora zen, eta horrez gain, azken bi aste hauetan gaixotasuna idatzi zuen (ez da, ondorioz, gaixoa delako lan saiatu naiz horiek).\nOrain nire galdera: niri, arren, gaixotasuna, beste bederatzi hamar egun baten hileko soldata.\nDelako eskaerak enpresariak, lortu dut erantzunik ez, eta horren arabera, kontulariak, ordaindu BEHAR zuen parte soldata, izan ziren bezala, halaber, ordaindutako gizarte segurantzako zergak Nola ezin dut erreklamazioak nire, bada, ez dira, onena aldarrikatzeko. Eskerrik Asko Oso Askoz. Björn hi Björn, zer dira legezko aukera duzu ordena posible egiteko, erreklamazioak, ahal izango duzu azaldu abokatu bat, enplegu legea onenean. Ez dugu eskaintzen aholkularitza juridikoa.\nSTRAUBE - trafiko legearen abokatu espezialista abokatu - auto bat erostea\nನಿಮ್ಮ ಆನ್ಲೈನ್ ವಿಚ್ಛೇದನ ಕಾನೂನು ಸಂಸ್ಥೆಯ ಸ್ವಿಜರ್ಲ್ಯಾಂಡ್


Atzera begira, inork gutxik uste du 2016ak bere helburu kulturalak bete zituenik. Kontrara, ordutik hona, hiriaren turistifikazio masiboaren erantzuleetako baten moduan ikusten dute askok egitasmoa. Baina zer zioten garaian hiriburutzaren kontrakoek? Izan al du hiriburutzak harreman zuzenik hiriaren bilakaeran?\nProtesta bat Kursaalean Europako Kultur Hiriburutzaren logo erraldoiaren aurretik pasatzen.\n2009an, kultur hiriburutzaren hautagaitza aurkeztearekin batera, etorri ziren lehen kezkak eta kritikak. Donostia Torturaren Hiriburua edo Kapitalaren kultura pegatinak asko zabaldu ziren. Era berean, 2010eko apirilean, Zenbat mezu… hainbat (2016) iruzur! leloarekin jai batzorde, auzo elkarte eta euskararen aldeko erakunde ugarik elkarretaratzea antolatu zuten.\nEdonola ere, Bilduk proiektua hartu zuenean, kritikak apaldu ziren, 2014ra arte. Igeldoko mendi magalean jarrita zegoen DSS2016EU logo erraldoia AHT TAV EZ leloarekin estali zuen Mugitu! mugimenduak, Kontxako badia hamar egunez aldarrikapenez betez.\nOroituko du inork, Itxasok onartu zuenez, nola joan ziren gauez PSE-EEko Odón Elorza, Denis Itxaso, Jorge Letamendia eta Alberto Rodriguez pertsonalki "euritako txapelak jantzita", estalkia kentzera, eta DSS2016EUren logoa berrezartzera. Alkate ohia bera ekintzara igarotzeko prest agertzeak asko esaten du hiriak bizi zuen egoeraz. Irudiak garrantzia berezia hartu zuelako Donostia 2016an. Ekintzaren haritik tiraka antolatu zituen AHTren kontrako mugimenduak lehen eztabaidak: Azpiegiturak, AHT eta 2016 Kultur Hiriburutza: Kultur eraldaketa ala hiriaren merkantilizazioa?\nGogoeta horietatik sortu zen Desokupatu 2016 mugimendua, eta honela jasotzen zituen lehen gogoetak: "Gure ustez, 2016ko Europako Hiriburutza hiriaren komertzializaziorako tresna bat da, Donostia salgai bihurtzeko ‘marka’ sustapen turistikoari begira, nabarmen. ‘Kultura’ amua da, espazio urbanoa eta hiria salgarri bihurtzeko".\nManuel Delgado Bartzelonako antropologoak hitzaldi sonatua egin zuen 2015ean, ordurako jada eztabaida asko emanak zeuden, eta ikusten zen egitasmoak ez zuela esaten zena ekarriko. "Kultura aitzakia gisa" zuen izena konferentziak, eta bertan, "hirien merkatuaz" hitz egiten zen, "hiria marka gisa" saltzearen ideiaz, hain zuzen. "Printzipio abstraktu unibertsalak aipatuz deitzen dira horrelako egitasmoak: bizikidetza, bakea, kultura… Kasu honetan, inor ezin da kulturaren aurka egon. Azken finean, zer da kultura?".\nDelgadok, bizikidetza izan zuen ere jomugan: "Nik kalean ez dut ikusten jendea haserre. Zer bizikidetza da, bada? Ikuspegi bat inposatu nahi dute: ‘Kulturak garaitu egin du gatazka’. Hori da kontua, baketzea, eta hiriak otzan, atsegin eta esaneko bihurtzea".\nHaren ustez, hiriburutzak, hiria saltzeaz gain, figuranteak ere saltzen ditu: "Dena publizitate spot bat da, eta bakoitzak bere papera du, irribarre egitea, hain zuzen; horretan datza parte hartzea". Azken finean, "klase ertainaren kultura zabaldu nahi da, klase ertaineko jendearentzat, mundu osoa klase ertainekoa den hiri batean. Eta, ez direnak, edo ez diruditenak, kanporagarriak izango dira".\nOrdurako, Donostiako herri mugimenduek bat egin zuten hiriburutza hiriaren marka salmentarekin lotzearekin. Eta hau, etengabe gora zihoan turismoaren testuinguruan.\nZalantzarik gabe, azken urteotan larritu den fenomenoa da turismoaren eta etxebizitzaren arazoa Donostian. Datutan, ordea, ez da hain mekanikoa hazkundea. Goiko taulan, hoteletan egindako gau kopurua zenbatzen da bestelako gaualdiak kontuan hartu gabe. 2011tik 2019ra, 574.096 gau gehiago egin dira Donostiako hoteletan (%30 gehiago).\nZifrak askoz altuagoak dira Airbnb eta bestelako ostatu turistikoak kontuan hartuz gero. 2016an, 1.894.610 egonaldi kalkulatu ziren, hotelez gain (600.000 gehiago). Hain zuzen, hotelen gaiak sona hartu du hirian, 2016tik 45 hotel berri ireki baitira Donostian, 3.000 ohe baino gehiago.\nAirbnb-k, 2021aren amaieran, 1.432 etxe ditu Donostian. Horietako 982, hau da, %68, jabetza bat baino gehiago dituzten etxejabeenak dira: FeelFree Rentalek, adibidez, 129 etxe eskaintzen ditu, eta The Rentals Colectionek 72.\nEtxebizitzan eragina izan du honek ere. 2015ean 3.627 euro balio zuen metro koadroak, eta 2021eko azaroan 4.925 eurora igo da prezioa. Alokairuari dagokionean, 2016ko apirilean metro koadroko 11,9 euro balio zuen alokairuak Donostian, 2021eko urtarrilean, 15 euro. %26,05eko igoera da.\nAlfonbra gorria ‘handiei’\nEzinezkoa da erantzule bakarra markatzea hiriak bizi izan duen turistifikazio eta espekulazio prozesuan. David Harvey geografo ezagunak ere, Ciudades Rebeldes liburuan onartu zuen ETAren eta estatuen arteko gatazkak turismoan bazuela eragina Euskal Herrian.\n2011tik aurrera, Delgadok zioen modura, inbertsoreei erakutsi behar zitzaien hiria baketuta zegoela. Eta diskurtso horretarako baliagarria izan zen 2016a.\nEdozein modutan, 2014an iragarri zuen El Diario Vasco-n Aingeru Mungia kazetariak gertatzear zegoena, Los grande se pegan por Donostia artikuluan [Handikiak Donostiagatik borrokan]. Inditex eta mundu osoko marka handiek hirian zuten interesa nabarmentzen zen "Donostia bogan zegoela" eta bertako eraikinak erosteko prozesua abiatua zela.\n2016a ate joka egotea, marka handientzat eta turismoarentzat "pizgarri" bat zela baieztatzen zen, eta garrantzitsuena, 2015ean errenta zaharren legea amaitzera zihoala. Eta gordin iragarri zen: "Hamarkadak alokairu oso baxuak ordaintzen daramatzaten saltokiek pertsiana bota beharko dute. Handiak hor daude, amu eta sare pelagikoekin, piezarik onenak ahora eramateko zain".\n2016a, bere asmo on guztiekin ere, hiriaren prozesu orokorrago baten parte izan zen, Europari, munduari erakutsiz, leku ona zela inbertsiorako. "Donostia ez dago salgai" afixek jada ez dute zentzu gehiegirik. Donostia jada saldu dute, eta ez zaigu ezer ere geratzen.\nKanal hauetan artxibatua: Donostia 2016 | Herri mugimenduak | Etxebizitza eskubidea | Donostia | Turismoa\nUrteak igaro genituen “Donostia 2016” entzuten. Europako kultur hiriburua, herritarren energia olatua, elkarbizitzaren kultura... Hitz handien atzean, krisiz eta gatazkez betetako prozesua izan zen. Nork ez du oroitzen Odon Elorza eta Juan Karlos Izagirreren arteko... [+]


Andreu Simon: «Diabetesarekin ere Kataluniako Txapelketa lor nezakeela sinesten nuen» | Kirola | Berria\nUrte biribila egiten ari da. Kataluniako Txapelketa irabazi du, eta Espainiako Kopako lehen bi probetan nagusitu da. Andreu Simon da (Sant Vicenç dels Horts, Katalunia, 1991) irabazteko hautagai nagusia. Ez da korrikalari arrunta, diabetikoa baita eta glukosa maila kontrolatu behar baitu, hala eguneroko bizitzan nola lasterketetan. Euskal Herrian lehiatuko da aurten, Zegaman eta Tolosan. Gustuko ditu euskaldunak eta Euskal Herria.\n16 edo 17 urte nituela hasi nintzen mendian korrika eta lasterketaren batean parte hartzen. Garai hartan jada ez ninduen batere motibatzen baloiaren atzetik ibiltzeak, eta aldaketa hark asko lagundu zidan.\nGogoan al duzu nork eraman zintuen lehenbizikoz mendira korrika egitera?\nGurasoek kirola egiteko beharra barneratu ziguten etxean, eta kirola egin dugu haiekin: bizikleta irteerak, ibilaldi luzeak mendian, eta, batzuetan, elkarrekin korrika egitera ere joaten ginen. 6 urte nituenean, aitak Pedraforcara igotzea oparitu zidan. Garai hartako bizipenek gaur egungo ateak ireki zizkidaten.\nArgi dago zaletasuna etxetik datorkizula.\nBai. Gogoan dut osaba batek mendian korrika egiten zuela, eta harekin eta haren lagun batekin korrika egitera gonbidatu ninduela. Nik halako bi urte zituzten, eta ni baino indartsuagoak ziren, baina, ia konturatu gabe, ibilbide guztia egin nuen haiekin. Izugarri gozatu nuen; kirol hau ezagutu nuen, eta kolpetik maitemindu nintzen.\nNoiz konturatu zinen kirol honetarako balio zenuela?\nInoiz ez dut kirol hau ikuspegi profesionaletik ikusi. Motibazioa bera izan da hasieratik: hobetuz joatea eta esperientziak pilatzea. Egia da orain oso sasoi onean nagoela eta emaitzak lagun ditudala, baina badakit ezinezkoa dela kirol honetatik bizitzea. Hori ez da nire helburua. Urte asko igaro ditut ezer irabazi gabe, eta orduan ere asko gozatu dut. Egunen batean berriro ere emaitzek laguntzen ez badidate, badakit urte askoan korrika jarraituko dudala. Zoriontsu naiz, ondo pasatzen dut. Korrika egiteak bete egiten nau, eta nire bizitzaren parte da; bizirik nagoela sentiarazten dit.\nBaina zure kasua ez da arrunta, diabetikoa baitzara. Nola eragiten dizu?\nHasieran ez zen erraza izan onartzea. Beti esan izan didate oso burugogorra naizela, eta pentsatzen dut onartu beharra tokatu zitzaidala, ez zegoela beste irtenbiderik, aurrera jarraitu behar nuela. Hori ikasi dut inguruko jendearengandik: zailtasunei aurre egin behar zaiela eta gauzak lortu daitezkeela ahaleginduz gero.\nBaina hori onartzeak gogorra behar du.\nDenborarekin, konturatu naiz nahi dudan guztia egin dezakedala. Orain, diabetesa nire gorputzaren zati bat da; ez nau arduratzen beste edozerk baino gehiago. Gaur egun, diabetesa kontrolatzeari eskaintzen diot nire ahalegin guztia. Ez du zentzurik neure burua beste egoera batzuetan irudikatzeak. Hauxe da daukadana, eta aurrera jarraitu behar dut; ez dago besterik.\nZer da diabetikoa izatearen alderik okerrena?\nGehien izorratu ninduena zera izan zen, ez nuela izan suhiltzaile izateko aukerarik. Txikitako ametsa zen: beti esan izan dut hori izan nahi nuela. Herriko beste lagun bat ere atzera bota zuten oposizioen erdian, diabetikoa zelako.\nArazo asko izan al dituzu lasterketetan diabetesarengatik?\nBatzuk izan ditut, bai. Glukosaren balioak aldakorrak izan daitezke, eta zaila da kontrolatzea, are gehiago mendian korrika egitearen moduko kirol batean. Jerteko lasterketan [Espainia], esaterako, glukosa maila handia nuela irten nintzen. Ez nuen gau ona pasatu, eta ez nuen intsulina behar bezala asimilatu. Irten baino 20 minutu lehenago, ez nekien zer egin, intsulina nirekin eraman ala ez, gel bat gehiago eraman ala ez, ez nekien hartzerik izango nituen... Lasai egotea erabaki nuen. Lasterketa aurrera zihoan neurrian, hobeto sentitzen hasi nintzen, glukosa egonkortzea lortu nuen, eta osorik iritsi nintzen helmugara.\nLasterketak luzeagoak diren heinean, arazoak areagotu egiten al dira?\nHiru ordu arteko lasterketei neurria hartu diet. Distantzia luzeagoetan, gauzak zailagoak dira, eta arazoren bat edo beste izan dut. Maratoiaren distantziako lasterketetan, erritmoa handia da oraindik, eta oraindik ez dut aurkitu arazoa saihesteko formula egokia. Oraindik ez dut planteatu ere egin lasterketetako kontrol guneetan glukosaren proba egitea. Neure burua hobeto ezagutzeko lanean jarraituko dut, eta orain ditudan ezaugarri onak baliatzen jarraituko dut.\nBa al duzu ezabatzea gustatuko litzaizukeen oroitzapenik?\nZoritxarrez, bai. Nire bikotekideari ezusteko batzuk eman izan dizkiot pare bat goizetan. Jaiki, glukosa maila oso justu nuela konturatu, eta ezin moldatu. Bikotekidea asko izutu zen, eta larrialdi bat baino gehiago pasatutakoa da. Zorionez, azukre pixka batekin osatu, eta hobeto sentitzen hasi nintzen. Ez du erraza izan behar maite duzun hori ondo ez ikustea. Ez du halakorik merezi.\nZein izan dira zure ereduak?\nKirol hau bere erarik klasikoenean eta nostalgikoenean ulertzen dut. Alde horretatik, balio horiek hobekien sentitzen zituena Kiku Soler kataluniarra zen. Kataluniatik kanpo korrika egin nuen lehen lasterketa Arratzu Urdaibai izan zen, Kataluniako teknifikazio taldearekin. Jokin Lizeagak irabazi zuen 30 kilometrokoa, eta niretzat heroi bat bihurtu zen. Gerora, haren elkarrizketaren bat irakurri dut, eta pertsona bikaina dela iruditzen zait.\nZer izan zen zuretzat aurten Kataluniako txapeldun izatea?\nMendian korrika hasi nintzenean, amets egiten nuen Kataluniako txapeldun izatearekin. Gero, diabetesarekin, neure buruari erakutsi nahi nion lortu nezakeela. Lortu nahi nuena lortu nezakeela sinetsarazi nahi nion neure buruari. Horrelako lorpen batek konfiantza handia eman zidan.\n2018ko helburuetako bat al da Espainiako Kopa irabaztea?\nBai, zalantzarik gabe. Kataluniako Txapelketarekin batera, Espainiako Kopan aurrean ibiltzea da helburuetako bat.\nBi lasterketa jokatu, eta biak irabazi dituzu. Ia-ia egina al dago?\nEzta gutxiagorik ere! Oraindik hiru lasterketa gelditzen dira, eta edozer gerta daiteke. Garrantzitsua da bi garaipen izatea, baina pausoz pauso joan nahi dut. Denboraldia oso luzea da, lasterketa asko daude, eta sasoiak ere asko aldatzen dira urtean zehar.\nNola ikusi dituzu orain artean euskal selekziokoak?\nBeti izan behar dira kontuan. Oso korrikalari indartsuak dira, eta oso ondo moldatzen dira lasterketa gogorretan. Orain arte egin ditugun bi probetan, korrika asko egin zitekeen; niri halakoak gustatzen zaizkit, eta abantaila izan dut.\nAzkenekoan, Jerten, estutu egin zintuzten. Arriskuan ikusi al zenuen garaipena?\nBai! Inoiz ez nuen Asier Larruzearekin lasterka egin, eta asko estutu ninduen. Lasterketa bikaina egin zuen, eta bigarren postuan amaitu zuen. Igoeretan abantaila murrizten zidala ikusten nuen. Beste arlo guztiak kudeatzea erabaki nuen, jakinik igoeretan oso ondo zebilela. Bestalde, Julen Martinez de Estibariz ere hor zen. Banekien Malagan [Espainia] lasterka egin eta gero puntuak pilatzeko asmoarekin zegoela.\nZein izango dira aurkaririk gogorrenak Espainiako Koparako?\nTarragonako [Herrialde Katalanak] lasterketaren ondoren ikusiko dugu. Bost lasterketetatik bat baztertu daiteke, oraindik goiz da ondorioak ateratzeko. Bi lasterketetan atera garen guztiok irabaz dezakegu kopa.\nMunduko Kopako probaren batean lehiatuko al zara?\nZegama-Aizkorrin izango naiz, baina ez dut aurrera jarraituko. Lasterketa bikainak dira, eta leku ikusgarrietatik korrika egiteko aukera izaten da, baina lasterketa horien ezaugarriak ez dira niretzat aproposenak.\nZein izango da zure helburua Zegaman?\nZegama beste mundu bat da. Maila izugarria dago, eta bertan jakiten da bakoitzaren maila non dagoen. Nire lekuan kokatu nahiko nuke, 2016an eta 2017an gertatu bezala. Ondo pasatu nahi dut, eta ahal dudan bezain ondo lehiatu.\nTolosaldeko Hiru Tontorrak lasterketan ere parte hartuko duzu. Zer da gehien gustatzen zaizuna Euskal Herriko lasterketetatik?\nGiroa, euskal herritarren eta kataluniarren artean sortzen den konplizitatea, jendearen errespetua... Asko gustatzen zaizkit bertako ibilbideak ere.\nPentsatu al duzu ultra distantziara jauzia egitea?\nBai, pentsatu dut, eta ez dut uste denbora asko pasatuko denik pauso hori eman aurretik. Oraindik ez dut presarik, gehiago hobetu baitezaket lasterketa motzagoetan. Denborak eta motibazioak aginduko du, baina uste dut urrats naturala dela ultretara jauzi egitea.\nZerekin konformatuko zinateke 2018an?\nOso zorrotza naiz neure buruarekin, eta amesten ditudan gauzak lortzearekin konformatuko naiz. Ez dut galdu nahi korrika egiteko dudan gogoa!